Aldi gaiztoan (VII): Sugeak txoriei - Baga, biga, bloga!\nAldi gaiztoan (VII): Sugeak txoriei\nBaga, biga, bloga! | 2011-08-22 00:01\nSabin Etxeko azken solairuko hirugarren bulegoan egur ilunezko mahaiaren atzean dago Iñigo, mahaiaren beste aldean Jonjo eserarazi dute. Zutunik, atetik ez oso urrun Andoni izenekoa dago, jaka laranja kolore ezinezko bat soinean, izerditan, izpiritu bat ikusi izan balu bezain zurbil.\n-Ea ba, hasi gaitezen: Nor zara, nondik zatoz, zelan dakit nik ez zarela... esan dezagun argi... zoro bat? -gogor hasi da Iñigo.\n-Mezu bat daukat Alderdiarentzat, esan behar dizuedana hil ala bizikoa da Euzkadirentzat. Zuek izango zarete lehenak hau jakiten. Jon Josu Maiz nauzue eta etorkizunetik , 2071 urtetik, nator Alderdiaren agindu zehatz eta garrantzitsu batekin: lagun diezadazuen munduan eta historian Euzkadiren lekua aldatuko duen misio bat burutzen.\nIñigok bekain bakarra altxatu du, doi, eta Andoniri begiratu arin bat emanik, esan du: -Ortu! deitu Segurtasunekoei -eta Jonjori begira, atea erakutsi dio: -Agur, eta ez agertu berriro hemendik, nahikoa dugu bestela ere-eta.\nJonjo jabetua da dagoeneko Andoni erdi beratuta daukala, ez horrela Iñigo; hordagoa botatzeko unea da:\n-Bihar goizeko hamaiketan prentsaurrekoa deituko duzu eta oraindik zehatz zer esango duzun erabaki ez baduzu ere, Alderdiaren norabideaz dituzun kezkak aipatuko dituzu halako modu orokorrean. Aipatuko ez duzuna, ordea, zure lagun Andonirekin aspalditxoan prestatzen ari zarena, guk hirurok dakigun norbait aulkitik kentzeko eta guk hirurok dakigun beste norbaiti aulkira heltzeko bidea mozteko.\n-... -Iñigo mutu geratu da. Andonik are gehiago dizerdi.\n-Gainera, zer froga gehiago behar duzue? Esan dizkizuet lehen ere jeltzaleon kode sekretuaren arabera muturreko egoeretan jelkide batek beste bati esan beharreko berbak:\nGaurrko Bizkai au, Ama laztana, ezta antziñeko lakua:\nLen ekandu ta lagija, ta gaurr Abenda zarra galduta.\n-Eta s... su selan dakisu hori berbak? -galdetu dio Andonik, harridura oraindik ezin gaindituta.\nJonjori jasangaitza zaio delako Andoni edo Ortu -hala deitu dio Iñigok- horren euskara baina bere alde behar du eta sikieran honek badaki euskaraz; izan ere, XXI mende hasiera honetan erdiek baino gehiagok ez dakite eta dakitenen artean batzuek ez dute egin nahi eta besteek... besteek Andonik bezala egiten dute. Nahikoa lan izan du berak ere garai honetara heldu berritan jada herdoildua zuen gaztelania erabiltzen.\n-Horrek ez dizu ardura. -harrotzen hasia da Jonjo- Eta berriro esango dizuet: Zuek biok burukide zaharra alboratzeko ahaleginetan ari zarete, ezta? -Iñigo zurbiltzen hasi da- baina arazo bat daukazue, nor jarri bere lekuan? Hautagairen bat ez baduzue garaiz aurkitzen Josebak beteko du EBBko aulki gorena. Bai ala bai?\n-Nahikoa da, baina zuk zer uste duzu? -oihukatu du Iñigok ozenegi, nabarmenegi, aukeran.\nTak-tak ozen batek atera du Iñigo zorabiotik, aurpegia gori du, izerdi tanta bat bekokitik jaustear. Atea zabaldu egin da, Beni eta Gorriti dira, arrastiko txandan Sabin Etxeko azken solairuko segurtasunaz arduratzen direnak.\n-Dena ondo, nagusi? -esan dio Benik Iñigori, baina Jonjori begira, mesfidati.\n-Bai... Beni... zera... ohartu gabe sakatuko zion Andonik botoiari... ezta Ortu?\n-B... b... bai, horrelakoa isan da, bai.\nBenik eta Gorritik -ia bi metroko kankailu ilehoria bata eta gihar multzo beltzaran moztaka bestea- ikasi dute urteen joanean zenbaitetan ez dela galderarik egin behar eta hobe dela beste alde batera begiratzea.\n-Gaur ere badakarte hauek zer edo zer eskuartean, Gorriti. -esan dio Benik atea zarratutakoan. -Bai, nahiago ez jakin; txikle bat, Beni?. -erantzun dio Gorritik.\n-Eta, hala ere, -bota die Jonjok atea zarratu orduko- berarengana, burukide zaharrarengana, joan behar banuen ere, zuengana etorri naiz. -Ausart ari da hitz egiten Jonjo, indartsu, inguratuta dauzkala badaki. -Izan ere, nik lagundu egingo dizuet. Eta zuek niri, jakina. Denok aterako gara irabazten eta bakoitzak nahi duena lortuko du.\nBereak dira Iñigo eta Andoni, esku ahurrean dauzka biak.\n-Ados -Iñigok aurpegiko kolorea berreskuratu du-, baina esaguzu oraintxe bertan zein den plan hori, zertara etorri zaren hona.\n-Ez didazue sinistuko –esan die, irribarre maltzurrez.\n(Abuztuaren 25ean jarraituko du)


XVI. Plazatik Gaztetxera, apirilak 13 - - Plaentxia.eus\nXVI. Plazatik Gaztetxera, apirilak 13\nGaztetxea 2018-04-01 09:18\nUrtero bezala, bertso saioa 22:30ean izango da Gaztetxian, eta aurretik 20:30ean, afaria egongo da. Tiketak 6€tan daude salgai Gaztelupe eta Arranoan; erosteko azken eguna apirilak 11 izango da.\nUrtebeteko geldialdiaren ondoren, badator berriz ere Plazatik Gaztetxera bere XVI. edizioan. Apirilaren 5ean emango diogu hasiera txapelketari Oñatin.\nAzken urteetako ohiturari jarraituz, beste behin zazpi saio izango dira baina aurten banakako txapelketa izango da berriz ere, bertsolari askoren urteko plaza bakarretakoa denez ariketa gehiagotan aritzeko aukera izan dezaten. Guztira, 24 bertsolarik hartuko dute parte aurtengoan eta Deba, Soraluze, Ondarru, Eibar, Itziar, Zestoa eta Oñatiko gaztetxeetan jokatuko da.\nGure helburuak hasiera batean jarri zirenak izaten jarraitzen dute. Urterik urteko lanarekin gure herrietako zein Euskal Herriko plaza gutxi dituzten bertsolari gazteei kantatzeko aukera eman nahi diegu, eta era berean, bertsoa gazteengana gerturatu. Hau guztia aurrera atera ahal izateko, zazpi gazte asanbladetako kideok elkarlanean dihardugu, txapelketari berari forma bateratu bat eman nahian.\nTxapelketak, hiru fase edukiko ditu. Lehenengo fasean, lau kanporaketa burutuko dira, eta kanporaketa bakoitzean sei bertsolarik parte hartuko dute. Saio bakoitzetik hiru bertsolari sailkatuko dira finalerdietara, sailkatuak epaimahaiak erabakiko ditu. Bigarren fasean bi finalerdi izango dira. Horietako bakoitzean seina bertsolari. Kanporaketetako logika mantenduko dugu eta modu berean aukeratuko dira finalera pasako direnak, alegia, saio bakoitzeko hiru.\nSaio guztiak gaueko 22:30ean hasiko dira eta aurrez gaztetxean bertan afaltzeko aukera egongo da 20:30 aldera, Finala izan ezik. Finala, 18:00etan hasiko da, aurretik bertso poteoa eta bazkaria egongo da 15:00etan.


Pats-olioaren salmentak aurreikuspenen azpitik | Consumer\nPats-olioaren salmentak aurreikuspenen azpitik\nJoan den uztaileko oliba-patsaren olioaren krisiak eragina izan du salmenten jaitsieran. Hala erakusten dute Olio Jangarrien Ontziratzaile eta Fintzaile Industrialen Elkarte Nazionalak (ANIERAC) egindako 2001eko salmenta-datuek.\nOsasun eta Kontsumo Ministerioak agindu zuen uztailaren hasieran “oliba-patsaren olioa” merkatutik kentzeko, eta, horretarako, printzipio hau aplikatu zuen: substantzia bat (bentzopirenoak) badela, gomendatutakoa baino kantitate handiagoan, eta osasunerako kaltegarria izan zitekeela.\nBanatzaile, erabiltzaile eta kontsumitzaileek zuzenago bizi izan zituzten krisiaren ondorioak. Olio-mota horren merkatuak kendu egin ziren, eta horri buruzko informazioa eman zen. Horren ondorioz, olio horren salmentak jaitsi egin ziren, baina gainerako olio jangarriak, batez ere oliba-olio birjina apartekoak, salmenta-bolumenean hazi ziren.\nPats-salmenta erdira murriztuta\nANIERACek joan den urritik aurkeztutako 2001eko salmenta-analisiaren arabera, salmentetan susperraldi “lotsati” bat hauteman da. Hala ere, nabarmentzekoa da 2001. urtean mota horretako olioaren salmenta urte hasieran aurreikusitakoa baino txikiagoa izan zela. Eta, zalantzarik gabe, haren salmentek uztaileko krisiaren ondorioak areagotu zituzten, eta bigarren seihilekoko salmentetan eragin negatiboa izan zuten.\nOro har, oliba-patsaren olio-salmentak ia erdira jaitsi dira. Iaz, guztira, elkarte horren datuen arabera, 27.676.000 litro saldu ziren; 2001ean, berriz, 55 milioi litro baino gehiago saldu ziren. Elkarteak espero du Nekazaritza, Arrantza eta Elikadura Ministerioak uxualeko olioari buruz egingo duen sustapen-kanpainak aukera emango duela produktu horrekiko konfiantza-maila berreskuratzeko eta krisiaren aurreko salmenta-zifrak berreskuratzeko.\nAurreko abenduan milioi erdi litro baino gehiago saldu zirela kalkulatzen da, 2001eko urriko eta azaroko kopuruaren antzekoa, baina 2000koak baino askoz gutxiago. Elkarte horren iturrien arabera, badirudi urteko azken hilabetean egindako salmentak ostalaritzaren sektoreko salmentei dagozkiela nagusiki.\nOliba-olioen eskaera handitu egin da\nUztaileko krisiak zuzenean eragiten dion oliba-patsaren olioak ez bezala, ANIERACek nabarmendu du 2001ean gora egin duela, oro har, jateko olioen salmentak. Hala, iaz 290.632.000 litro saldu ziren, 2000n baino %1,9 gehiago.\nIgoera handiena oliba-olio birjina estran gertatu\nda (%24,29), eta 66.000 litro baino gehiago saldu dira. Oliba olioek ere igoera apalagoa izan dute 0,5°-ra arte; graduazio horretatik gorakoek, berriz, eutsi egin diote merkatuan duten onarpen mailari.\nANIERACen emaitzen arabera, 2001ean izan zen salmenta-jaitsiera handiena ekilore-olioan, eta 18 milioi litro inguruko salmenta hazi horretan izan ohi dena baino askoz txikiagoa izan zen.\n2001eko olio-salmentak anierac oliba-olio oliba-olio birjina estra


Alokatzeko autoen bilatzailea: zure autoa PREZIO ONENAREN ALDE?\nAlokatzeko auto bat behar al duzu? Ondoren, bilatzen ari zinen orrialdera iritsi zara. Erabili gure autoak alokatzeko bilatzailea eta lortu preziorik onenean eta ahalik eta berme guztiekin.\nAutoak alokatzeko bilatzailea\nLerro hauen gainetik lortzen lagunduko dizun gure bilatzaile indartsua aurkituko duzu bermatutako preziorik onena. Erabilera oso erraza da. Jasotze kokapena idatzi, jaso eta itzultzeko datak markatu eta bilatu besterik ez duzu eta alokatzeko auto eskaintzarik onena eskura izango duzu.\n1 Autoak alokatzeko bilatzailea\n2 Autoa alokatu\n3 Autoa alokatzearen abantailak\n4 Alokatu autoa linean\n4.1 Alokatzeko Autoak\n5 Lineako autoen bilatzailea nola funtzionatzen duen\n6 Autoa alokatu al dezaket kreditu txartelik gabe?\n7 Nola funtzionatzen du autoen alokairuak norbanakoen artean?\nGure bidaiak planifikatzerakoan sortzen den kezkarik maizenetako bat, batez ere eskala handikoak badira, zer egin behar dugu derrigorrezkoa dugun kasuan konplexutasun jakin bateko ibilbideak burutu behar dituzte edo bidaiak beste hirietara.\nAskok garraio publikoaren erabileratik ihes egiten dute, ordutegietan erosotasun eta askatasun faltagatik etab. horrek suposatzen du, edo kostu edo aurrekontu osoan sortzen duten igoeragatik. Hala ere, gure ibilgailuarekin mugitzea ez da beti bideragarria, hor dago ideia alokatzeko autoak.\nBaliteke hasieran autoa alokatzea zeregin konplikatua izatea, baina egiarengandik ezer ez dago. Ondoren, nola egin azaldu eta lagunduko dizugu. Eta preziorik merkeena lortu nahi baduzu hemen klik egitea besterik ez duzu.\nAutoa alokatzearen abantailak\nZure bidaian alokatzeko autoa eskatzea erabakitzeak abantaila handiak izan ditzake:\nFreedom mugitzeko eta mugitzeko ordutegiak.\nPlanifikatu ibilbideak zure beharren arabera.\naurrezteko, auto bat alokatzea, gama altuko auto bat ez bada, eguneko 5 eta 15 euro arteko prezioa izan dezake. Hala ere, garraio publikoaren aldeko apustua egingo bagenu, kopuru hori askoz ere handiagoa izango litzateke.\nA eramateko gai izatea ekipaje kopuru handiagoa.\nAlokatu autoa linean\nGaur egun, sarean ibilgailuen alokairuan diharduten enpresa ugari aurkitzen ditugu, beren zerbitzuak eskatzeko aukera eskaintzen digutenak. guztiz linean. Gauza ez da hemen amaitzen, baina badugu beste aukera bat, hala nola, sektore honi eskainitako frankizia desberdinen jarraipena egiten duten bilaketa motorrak eskaintzen dizkiguten web orri desberdinak. prezio onenak.\nGarrantzitsuenen artean, honako hauek ditugu:\nRentalCars autoa alokatzeko zerbitzu hornitzaile guztiak alderatzea ahalbidetzen duen plataforma da, tarifarik merkeena aurkitzeko. Erabiltzea oso erraza da, besterik ez hemen sakatu behar duzu, datu guztiak bete eta alokatzeko autoa preziorik onenean erreserbatu ahal izango duzu.\nAurrekontua Kalifornian sortu zen, zehazki Los Angeles hirian, 1958an. Familiako enpresa txiki gisa hasi zen alokatutako 10 auto bakarrik.\nGaur egun, auto, kamioi eta furgoneta ugari ditu, guztira 3.400 bulego 128 herrialdetan kokatuta.\nEspezializatutako enpresa autoen alokairua Europan 60 urte baino gehiagoko esperientzia duena eta 2014an sei milioi bezero baino gehiagoren konfiantza duena. Esteka honetan sartuz haien eskaintza ezagutu dezakezu.\nSix.es lineako zerbitzua da, Espainian zehar eta mundu osoko 105 herrialde baino gehiagotan autoak alokatzeko zerbitzua eskaintzen duena. Eta, orain % 10eko beherapenarekin erreserbatu dezakezu eskerrik asko AbsolutViajes-i hemen klik eginez. Aukera galduko al duzu?\nGaur egun, Apps gure bizitza "errazagoa" izan dadin ezinbesteko tresna bihurtu den honetan, KAYAK sortzen da, gure helburua bidaia ezin hobea planifikatzerakoan eskua ematea baita. web orri desberdinen arteko preziorik onenak alderatuz. Eta, noski, gure beharretara ondoen egokitzen den alokairuko autoa aurkitzeko aukera ere eskaintzen digu.\nPertsona bakoitzak bere gustuak ditu, horregatik Avis-ek eskaintzen digu ibilgailu flota handia era guztietakoak: auto sinpleetatik potente eta luxuzkoetara. Gainera, aldian-aldian hainbat beherapen eskaintzen dizkigu. Beti gogoan hartzeko aukera, hori ere bai Orain 3 eguneko eskaintza 2 prezioan duzu hemen klik eginez.\nLineako autoen bilatzailea nola funtzionatzen duen\nAutoak alokatzeko enpresa desberdinen arteko prezioak konparatzen dituen bilaketa-motorra aztertzen ari garen ala enpresa jakin baten bilatzailea den, funtzionamendua beti berdina da.\nHorietan gaude pantaila bat erakutsiko du bete behar ditugun lauki eta aukera desberdinekin. Lehenik eta behin, ibilgailua jasotzeko interesa dugun lekua adierazi behar dugu. Geroago, jaso eta entregatzeko datak adieraziko ditugu. Azkenik, ibilgailuaren mota eta ezaugarriak zehaztu behar ditugu.\nKontuan izan behar da, erabilitako bilatzailearen arabera, beste informazio mota bat ematera behartuta gaudela. Hala ere, goian aipatutako eskakizun hauek bilaketa-inprimakietan arau orokor gisa agertzen direnak dira, eta dinamika azaldu ohi da.\nAutoa alokatu al dezaket kreditu txartelik gabe?\nEnpresa gehienek errezeloa dute ibilgailu baten bidez alokatzea baimentzeko esku-dirutan ordaintzea, baina behar bat tarjeta de Crédito hortarako. Hori dela eta, ia ezinezkoa den eginkizuna bihur daiteke alokatzeko auto bat eragiketa mota hau gabe lortzea.\nEskuetan dirua ukatzeko arrazoia oso erraza da. Autoak garestiak dira, mantentze zailak eta, batez ere, kasu batzuetan oso-oso garestiak izan daitezkeen konponketekin gozatzen dute. Horregatik, enpresek ziurtatu behar dute autoek bezeroek eragindako kalteak ez dituztela jasango, eta hori betetzen ez bada, horiek arintzen saiatu behar dute, galera ekonomikorik ez sortzeko. Horrela, sortzen dute aseguru ibilgailuaren alokairuari atxikita.\nAseguru horiek gordailuan gordetzen dira, bezeroak premia izanez gero (matxura mekanikoa, haustura, kolpea, etab.) Bakarrik emango duen diru moduan. Kreditu txartelekin erraza da gordailu mota hori sortzea, autoa entregatzerakoan eskuragarri dagoen saldoaren kopuru jakin bat "blokeatuz".\nBizitza honetan dena garatzen den heinean, zirkunstantzia hori ez zen txikiagoa izango. Dagoeneko hiri handietako zenbaitetan badaude beren ibilgailuak eskudirutan ordainduta alokatzeko prest dauden enpresak. Lineako bideen bidez zailagoa da, baina badaude kasu batzuk, hala nola AutoEurope.\nNola funtzionatzen du autoen alokairuak norbanakoen artean?\nAzkenaldian autoen alokairuak iraultza izan du. Gero eta gehiago dira beren ibilgailuak eskaintzen ez dituzten baina partikularren bidez lan egiten duten enpresak. Hau da, negozioak egiteko edo irabazi jakin bat lortzeko interesa duten pertsonak dira beren autoak eskaintzen dituzte erabiltzaileen eskura jartzeko.\nJabeek prezioa eta erabilgarritasuna aukeratzen dituzte, eta alokairu eskaera jaso ondoren, beraien interesen arabera aukeratzen dute egokiena iruditzen zaiena. Geroago baieztatu eta ibilgailua biltzeko helbidea eta argibideak bidaliko dizkiote errentariari.\nAutoa beti itzuli behar da depositua guztiz erregaiz beteta (entregatzeko unean gertatu zen bezala), eta batera, jabeak eta errentariak, egiaztatu ibilgailuaren egoera, kalterik eta kalterik aurkitzen ez dela ziurtatzeko.\nDiru gehigarria lortu nahi duten gero eta jende gehiagok bat egiten duen ekimena.\nGure bidaietan autoa edo edozein ibilgailu mota alokatzea erabakitzeak aukera larriak ditu damutuko ez garen erabakia izateko.\nHasieran, eta behin egitea erabakita, mila galdera eta zenbait zalantza izan ditzakegu buruan. Hala ere, aurreko guztia irakurrita, galdera horiei guztiei erantzun eta zalantzak uxatu izana espero dugu.


Auto-laguntza liburu onenak\nBeldurrik gabe, Rafael Santandreu\nGure beldurrak ere somatizatuta daude, zalantzarik gabe. Benetan dena somatizatuta dago, ona eta txarra. Eta errepidea atzera eta aurrera begizta amaigabea da. Emozioagatik barne sentsazio fisikoa sortzen dugu. Eta geure burua sortzen dugun sentimendu deseroso horretatik, beldurretik, lor dezakegu ...\nArnasa, James Nestor-ena\nBadirudi kontzientzian gogor astinduko gaituen norbaiten zain gaudela beti: arraio, agian arrazoi izango du! Kurioski, arrazoi sonatuena, egia eztabaidaezinena agerian dagoenaren argitasunarekin agertzen zaiguna da. James Nestorrek hartu du ...\nZure motibazio liburua. Berritu erabateko konfiantzarekin\nGaiaren muina izango litzateke bakoitzak goizero arropak aukeratzen dituen jarrera izatea (edo bezperan bere denboraren aurreikuspenen eta kontrolatzaileen kasuan). Baina, hain zuzen ere, labirinto eta barne bihurgune moduko bat da ...\nErretzeari uzteko liburu ospetsua Allen Carr-ek irakurri zuenetik, auto-laguntza liburuen erabilgarritasunean sinestea zeharo aldatu da onerako. Liburu hori aurkitzea besterik ez dago, adibidetik iritsitako argudio ugariren artean iradokizun nosqué hori ematen duena ...\nRafael Santandreu-ren 3 liburu onenak\nNi positibo horren bila dabiltzan liburuek zalantzak pizten dituzte beti mezu hau harpidetzen dutenengan ere. Badirudi errezeloa mota honetako liburu bat oso lursailetan sartzea edo amore ematea, porrotaren suposizioa ... interpretatzetik datorrela.\nWhen The End Is Near, Kathryn Mannix-ena\nHeriotza da gure existentziara garamatzaten kontraesan horien guztien iturria. Nola eman koherentzia edo aurkitu koherentzia bizitzaren oinarriari gure ondorioa film baten amaiera txarra bezala hilko bada? Hor sartzen dira fedea, sinesmenak eta ez dena, baina hala ere ...\nAuschwitzeko dantzaria, Edith Eger-ena\nNormalean ez ditut autolaguntza liburuak asko gustatzen. Gaurko guru deiturikoek garai bateko txarlatanoak iruditzen zaizkit. Baina ... (salbuespenak egitea beti da ona pentsamendu bakarrean ez erortzeko), auto-laguntza liburu batzuk beren adibidearen bidez, beti izan daitezke interesgarriak. Ondoren, ...\nThe Garden of Your Heart, Walter Dresel-ena\nBeti esan izan da zoriontasunerako bide ziurrena norberaren ezagutzatik igarotzen dela. Bakarrik, ez dezagun geure burua engainatu, askotan konbentzio, ohitura, joera eta joera guztietarako maskara kentzen amaitzen ez duen ni baten aurrean aurkitzen gara ...\nCookieak erabiltzen ditugu gure webgunean erabiltzaile esperientzia onena ematen dugula ziurtatzeko. Gune hau erabiltzen jarraituz gero ados dagoela onartuko dugu.Vale


Kazeta|2020/06/30|0 iruzkin Eguneratua:\nKazeta|2020/06/22|0 iruzkin Eguneratua:\nKazeta|2020/06/20|0 iruzkin Eguneratua:\nKazeta|2020/06/15|0 iruzkin Eguneratua:\nKazeta|2020/06/12|0 iruzkin Eguneratua:\nOsasun krisiaren eraginez, zalantzan izan da Euskal Herriko dantza festibalik garrantzitsuenaren ospakizuna, baina antolatzaileek iragarri dutenez, aurreikusiriko datetan eginen da, hots, irailaren 11tik 20ra. Monte Carloko Balleta eta Capitole konpainia handiak presente izanen dira 30. urtemuga beteko duen edizioan.\n‘Amets egin’ kanta aurkeztuz, bigarren diskora begira da EraBatera taldea\nKazeta|2020/06/11|0 iruzkin Eguneratua:\nGaizka Salazarrek Gatibuko bateria joleari beste hainbat musikari batzen joan zitzaizkion EraBatera taldea osatzeko, tartean Jurgi Ekiza Willis Drummond taldeko kantaria eta gitarrajolea bera. Bigarren diskoa uda honetan grabatzeko prest da taldea eta aurrerapen kantua kaleratu dute jadaneko.\n‘Bizi dantza’ ikusgarria DVDra ekarri dute Pirritx, Porrotx eta Marimototsek\nKazeta|2020/06/10|0 iruzkin Eguneratua:\nDantza tradizionala oinarri harturik, pailazoek joan den azaroan aurkeztu zuten ikusgarri berria. Konfinamendua aitzin, emanaldi ainitz eskaini zituzten, tartean urtarrilaren hondarreko Andoaingoa. Bertan grabatu irudiekin osatu dute argitara eman duten DVD berria.\nKartzelan bizitako urteak idatzi ditu Karlos Gorrindok\nOihane Larretxea|2020/06/08|0 iruzkin Eguneratua:\n‘Funanbulistaren beldurra’ (Erein) liburua idatzi du Karlos Gorrindo ETAko militante eta preso ohiak. 1980 eta 1996 urteen artean presondegian bizitakoak eta sentiturikoak bildu ditu Joseba Sarrionandiaren hitzaurrea duen lanera.\nEtxepare Institutuak lau diru-laguntza deialdi ideki ditu\nKazeta|2020/06/06|0 iruzkin Eguneratua:\nEuskal Agintaritza Aldizkariak Etxepare Euskal Institutuaren lau diru-laguntza deialdi argitaratu zituen ekainaren 4an. Literatura itzulpenak egiteko, euskal kultura nazioartean sustatzeko eta zinema nahiz literaturako bidaia poltsa eta arte azoketan parte hartzeko izanen dira deialdiak. Eskaerak egiteko epea uztailaren 5 artekoa izanen da.\nOrria 1/ 97


Alternatibak erakusteko | Politika | Berria\nNoiz sortua: 2019-08-23 00:30:00\n4.000 bat lagun bildu dira Irun eta Hendaia artean egiten ari diren G7koen aurkako kontragailurrean, antolatzaileen arabera. Martxa inprobisatuek eta sindikatuen ekintzek mamitu dute bigarren eguna. Bideoa, albistearen amaieran.\nFicoba aretoan ezarri duten alternatiben herrixkan, gizarte mugimendu andanak ezarri dituzte erakusmahaiak, informazioa zabaldu eta materiala saltzeko. JON URBE / FOKU Tamaina handiagoan ikusi\nEgun mugitua izan zen atzokoa Irun (Gipuzkoa) eta Hendaia (Lapurdi) artean G7koen bileraren harira antolatu duten kontragailurrean. 10:00etan ezarri zuten hitzordua Urruñako kanpalekuan: Notre-Dame-Des-Landeseko (Bretainia) BBG Babestu Beharreko Gunetik Ambazada etxolaren erreplika bat ekarri zuten, eta Topaketa Intergalaktikoak antolatu dituzten Hendaiako Caneta portura eraman. Manifestazio inprobisatu bat egin zuten hirurehun bat pertsonak, Pirinio Atlantikoetako prefeturak ezarritako debekuei aurre eginez. «Erakutsi diezaiegun karrika gurea dela», aldarrikatu zuten megafonotik kanpalekua utzi aitzin.\nEtxolari errota txiki batzuk ezarriak zizkioten okasiorako, eta denen artean bultzatuz eraman zuten errepidean gora. Denek gorroto ditugu poliziak; karrika gurea da; borroka da bide bakarra, halako oihu eta lelo andana entzun ziren ibilbide guzian. Jendarmeak agertu ziren aski fite, baina martxa abiatua zutenekin hitz egin ondotik, manifestazio inprobisatuari bidea irekitzea erabaki zuten azkenean. Istilurik gabe eta umore onean ibili ziren, ordubete inguru, eta greban diren itsas ospitaleko langileei elkartasuna erakusteko ere baliatu zuten eraikinaren aitzinean pasatzea. Eguerdirako iritsi ziren topaketa intergalaktikoak antolatu dituzten gunera, eta txalo zaparrada artean hartu zituzten han.\nManifestazio inprobisatu bat egin zuten kanpalekutik Hendaiako Caneta portura. Guillaume Fauveau\nOrdu berean, LAB, CGT eta Solidaires sindikatuek ekintza sinboliko bat egin zuten Hendaiako Mc'Donalds inguruan. Piknik herrikoi bat banatzeko bildu ziren bertan, «prekaritatearen» aurka «elikadura burujabetza» aldarrikatzeko asmoz: «Bertako haragiarekin egindako hanburgesak jango ditugu orain, sagardoarekin lagunduta». Halaber, Garbiñe Aranburu LABeko idazkari nagusiak nabarmendu zuen McDonalds «sistema kapitalistaren adierazle garbi bat» dela.\nSindikatuek elikadura burujabetzaren aldeko ekintza bat egin zuten eguerdian. Guillaume Fauveau\nIlara luzeak ikusi ziren Ficoban ere. Han dira G7 Ez plataformak antolatu dituen hitzaldi eta tailer nagusiak, eta arrakasta handia izan zuten atzo. Antolatzaileen kalkuluen arabera, 4.000 pertsona inguru dabiltza kontragailurreko guneetan eta 2.000 Urruñako kanpalekuan. Ingurune eta ideologia ezberdineko jendearen artean «elkar ezagutu eta sinergiak sortzeko» aukera bikaina izaten ari dela nabarmendu dute, eta euskal herritarrei dei egin diete kontragailurrean eta hurrengo egunetan izanen diren mobilizazioetan parte har dezaten.\nAlternatiben herrixkan dira parte hartzen ari diren eragileetako batzuk. «Internazionalista eta feminista gisa, Miarritzen etzitik aurrera bilduko direnek gure proiektuaren antagonismoaren isla dira, eta, beraz, haien kontra egiteko modu hoberik ez zaigu bururatzen», azaldu du Izaskun Goienetxea Askapenako kideak. «Haien kontra egiteko hemen egon behar dugu, hemen adierazi behar ditugu gure ideiak eta alternatibak, internazionalismoaren funtsa zer den; batez ere, haiek zapuztu nahi duten herrien arteko elkartasuna indarrean dagoela erakutsi nahi dugu».\nEH Baik eta EH Bilduk ere ezarria dute mahaia. Iker Elizalde Hendaiako hautetsiak bi arrazoi aipatu zituen kontragailurrean egoteko: «Alde batetik, erakusteko hemen badela herri bat, bere geroaren alde borrokatu nahi dena. Bestetik, Miarritzera goi bilera inposatzera etorri direnei jakinarazteko hemen badela alternatiba bat beraiek eskaintzen duten munduarentzat, eta alternatiba hori aspalditik eraikitzen ari dela herri honetan». ELB laborari sindikatuaren ordezkari gisa etorria da Mikel Hiribarren: «Miarritzen elkartuko diren buruzagiek, nahi ala ez, badaukate ikaragarrizko erantzukizuna munduaren norabideari buruz. Eta guk, nekazari bezala, nahi dugu adierazi beste moduko nekazaritza bat nahi dugula gerorako».\nJende andana ibili zen egun guzian Ficoba aretoan antolatutako hitzaldi eta tailerretan. Jon Urbe / FOKU\nBizi-ko kideek ere klima larrialdia eta justizia sozialaren alde lan egiteko beharra azpimarratu zituzten. Igandean ekintza berezi bat eginen du mugimendu altermundialistak, iragarri baitute urtean zehar ebatsi dituzten Emmanuel Macron Frantziako presidentearen argazkiak agertuko dituztela. Azken egunetan, erretratuekin Miarritzen hartutako argazki horietako batzuk erakutsi dituzte sare sozialetan, trufa eta probokazio artean.\nMunduaren bukaera, hilabete bukaera: borroka bera hitzaldia izan zen atzo arratsaldean arrakasta gehien izan zuenetako bat. Bostehun pertsonarentzako lekua du aretoak, eta batek baino gehiagok kanpoan gelditu behar izan zuen, leku faltan. Philippe Martinez CGTko idazkari nagusia, Garbiñe Aranburu LABeko idazkari nagusia, Eric Beynel Solidaireseko bozeramailea, Jean-François Julliard Greenpeaceko zuzendari nagusia eta Aurelie Trouve Attaceko bozeramailea aritu ziren eztabaidan.\nBi borrokak batera egin behar direla aldarrikatu zuten guziek. «Ez dugu mundu bukaeraren erronka ulertaraziko hilabete bukaerara iristeko arazoak konpontzen ez baditugu», azaldu zuen Martinezek. «Frantzian hamabi milioi pertsona daude energia prekaritatean». Julliardek aitortu zuen luzaz ingurumenaren aldeko taldeek ez dutela kontuan hartu arazo soziala. «Ezin dugu nuklearretik ateratzea planteatu nuklearrean ari diren langileen etorkizuna konpondu gabe».\nFrantziako sindikatuek eta ingurumenaren aldeko taldeek mobilizazio bateratu bat iragarria dute irailaren 20rako. Lehen pauso bat dela nabarmendu zuten, eta hizlari guziek elkarrekin lanean segitzeko beharra azpimarratu zuten.\nIbilgailu astunek ezingo dute sartu Iparraldean\nG7a dela eta, hiru autobus linea kendu dituzte\nEspainiak 2.810 polizia prestatu ditu G7rako


kritiken hemeroteka » Tori nire edontzia\n« Tori nire edontzia! | Comentario »\nTori nire edontzia Uri / El Día, 1934-06-13\nOlerki saritua biotzez entzuna dut. Olerki sarituaren marmarots lilluragarria! Olerki sarituaren “ardo zar” amets-eragillea!\nBare-bare dut oraindik nere gogo ikaratia, ta nere biotz izubera pake-yarioz, olerki sarituaren edontziko tantak edan ezkerotik.\nGaztetxo nintzelarik, olerkietan maite nitun maite, iduritu biotz-zulagarriak ta baitipat ezkila negartien durunda lazgarriak; garbitokiko ixpiritu zurbillen zinkurin ikaragarriak; zugatz adaburutik erori diran orbel erdi-ustelen alkarrixketa aopekuak; umezurtz otz-gosetien ezurrikarak ta bela beltzen kua-kua luze zoritxar-ekarleak.\nIntza goxoa exuri duzu gaur nere bekoki beroan, olerkari, ta nere gogoan pakearen esnea; titialdi goxoagorik ez dute umiak.\nEzpel-edontzi bat artu du kanta-gai Zaitegi’tar Jokin jesuita gazteak. Artzai esku-egokiak edontzi inguruko azal gogorrian landurik dituzte eusko-erri ta eusko-gizonak.\nAitonaren aitak asi-arloa, aurte uda aurren, buka berri; ta artzaia, aiztoa gordeki, Olerkariaren aintziñera da, ta edontzi bitxia ain xaloki eskeintzen ari:\n“Tori, artzai-ontzi au, olerkaria!\ntxatxarra izan arren, abenda odolez\nigortzi ta aren gogoaren atsez\nlurrindu baitizut nire oparia.\nAu duk euskera errexa, erritarra ta baserritarra: ta ziñez, bildur ninduzun entzun-aurretik, ez ote, bai ote nun olerkia ulertuko.\nAgertzen du ezpel-edontzia, olerkariari ematen ta begiak edontziari josirik, dakustena itzez artzaiak azaltzen:\n“Aitonaren aitak asi zun arloa;\noyanean ezpel-makilla ebaki\nta pitxi bait litzan landu dut poliki…\nAzaltzera noa gure lan asmoa.\nAu entzunda, itxi ditut begi; dana naiz buru-belarri; itzetan oztoporik ez, zoztorrik ez ta olerkiaren ahapaldi argitsuak barneraño datozkit.\nOn da belarri-zuloarentzat aize mee baten ufa, baña eltxo gabea, on aoarentzat aragi errea, baña ezurrak aldera. Alakoak nai ditut olerkiak; garbi, errex, txurrut-batean oso edan ditezkeneak.\nZer irakurri du eusko artzaiak ezpel-edontzian, ordeka-erdian, arkaitz baten gañean exeririk? “Ardi belar morrozle ta artzai biziak; arrastirikoo eguzki biribilla, ta baseliz gallurra argitan jarria. Mendigorantz artzai bat, txistuka; artaldea batu, artegiruntz eraman, ta an esnedunak jeixten”.\nAhapaldiz ahapaldi, txirrio goxoz, artzaiaren itzak nere irudimen gosea betetzen ari dire, erroberoak istar-arteko kaikua bete-bezela…\nItxi ditut begiak. Menditik kalera naramate artzaiaren itzak.\n“Beste goialdean bertsolari zarra,\neskuan sagardo edontzia izaki,\nitz neurtu ederrak esanaz yarraiki”.\nItz neurtuz zer dion ezpelezko bertsolarik, ez da jakin dezakenik; baña alaikiro ari dala ageri da:\n“Inguruko gaztek ezpañetan parra”.\nEdontzi-bealdean itxasoa, eusko itxaso, geldi eziña, ta arrantzale izu-eziñagoak, beso aunatuak ta\n“txopa-aldean zutik lemazain sendoa,\nTa begiak ñir-ñir lurra ikustekoan”.\nOrra azalekoa azaldu. Barnera, olerkariaren edaritzat, zer ote du yalki? “Asmo eder aratzena, iduri larrosa gorria”.\n“Barnean asmoak irakin dagio:\ngaineratu nitun oroipen goxoak,\nipui zarren ezti ta gogo-ikarak…\nardo zarren zilar aparra dario”.\nOlerki atsegingarri, ta euskeldun geyenentzat ulergarri; poliki poliki edontzia bezela, landua; esan zurrak dio: “lan-baratza, lan aratza”. Bereala eman dizkit gogoak, edontzi onen antzeko, beste zenbait; adibidez Ilari artzai maiteminduak Mireio’ri egiña.\nZuk orde, Zaitegi, eusko gogoz-sortu, eusko eraz eman diguzu. Ez emeki; bai txairo ta gizonki. Ez illun-laburregi, ez motel-luzegi.\nEusko olerkariak! eusko bizikera edan; edan eusko oiturak ta euskalerriak maite izango ditu zuen olerkiak!\nArzallus’tar Anderren oharra:\nUri, noizik eta bein nere orri zatitxo onetzaz gogoratuko baziña… -Luzear.


Elektroforesi Kapilarraren Oinarriak — UPV/EHU Ikasmaterialak\nElektroforesi Kapilarraren Oinarriak https://ikasmaterialak.ehu.eus/kimika/elektroforesi-kapilarraren-oinarriak https://ikasmaterialak.ehu.eus/@@site-logo/logoa.png\nJosu Lopez-Gazpio. Donostiako Kimika Fakultatea, Kimika Aplikatua saila. Helbide elektronikoa: josu.lopez@ehu.es\nEsmeralda Millán Martín. Donostiako Kimika Fakultatea, Kimika Aplikatua saila. Helbide elektronikoa: esmeralda.millan@ehu.es\nIkasmaterial honen bidez, elektroforesi kapilarrari buruz euskaraz argitaratzen den lehen ikasmateriala aurkeztu nahi dugu autoreok. Elektroforesi kapilarra azken urteotan indarra hartzen ari den teknika instrumentala da eta graduko ikasketetan geroz eta presentzia handiagoa du, bai alde teorikotik eta baita alde praktikotik ere.\nIkasmaterialaren helburua da ikasleei elektroforesi-teknikak era ulergarrian aurkeztea. Lehen zatian, elektroforesiaren historia azaldu dugu, eta saiatu gara aztertzen zergatik iritsi den teknika gaur egun duen garrantzia izatera. Bigarren zatian, elektroforesiaren eta elektroosmosiaren deskribapen sakon bat egin dugu; bereziki, fluxu elektroosmotikoaren deskribapen osoa aurkeztu nahi izan dugu, horixe izaten baita teknika ulertzeko punturik zailena. Fenomeno horien oinarri teorikoak hirugarren eta laugarren kapituluetan aztertu ditugu, zehatz-mehatz. Teknika kimika analitikoan nola erabiltzen den jakin nahi duenak, berriz, bosgarren kapitulutik aurrera aurkituko ditu azalpen interesgarrienak.\nEspero dugu gida hau lagungarria izatea kimika analitikoa edo antzeko irakasgaiak dituzten ikasleentzat, eta gai hori irakasten duten irakasleentzat ere baliagarria izatea nahi dugu.\nIkasmaterial hau kimikako graduko 3. eta 4. mailako analitikaren arloko irakasgaietan matrikulatutako ikasleentzat bideratuta dago. Irakasgai horietaz gainera, teknika analitiko instrumentalak edo elektroforesi-teknikak aztergai dituzten beste graduetako irakasgaietan ere erabilgarria da, adibidez, farmaziako graduan, biokimikako eta biologia molekularreko graduan, biologiako graduan eta bioteknologiako graduan.\nI. zatia: Elektromigrazio-tekniken bilakaera\n1. Elektroforesi kapilarraren historia\n2. Elektroforesi kapilarraren garapena\nII. zatia: Elektroforesia eta elektroosmosia\n3. Elektroforesi fenomenoa\n5. Fluxu elektroosmotikoaren kontrola\nIII. zatia: Elektromigrazio-tekniken aplikazioa\n7. Banaketen kalitatea\n8. Elektromigrazio-teknika motak


Haur eta nerabeen osasun mentala jokoan | OsatuBerri\nHaur eta nerabeen osasun mentala jokoan\nGipuzkoako Osasun Mentaleko Sarean % 28 igo da kasuen kopurua 11 hilabetean. Profesionalek ez dakite pandemiaren ondorioz izan ote den, baina uste dute egoerak bai eragin duela nerabeen eta haurren garapenean. Suizidio-ideiak eta elikadura-portaeren nahasmendua izan dira kasurik nabarmenenak.\nPandemiak gogor astindu ditu bazterrak. Eragin handia izan du herritarren osasunean, baina, egoera fisikoaz gain, oso gogor jo ditu ere pertsonen egoera psikologikoa eta gogo aldartea. Orain hilabete batzuk, zenbait profesional osasun mentala tratatzeko baliabide gehiago behar zirela esaten hasi ziren, baita esaten ere pandemiaren laugarren olatua osasun mentalarena izango zela. Helduak ez dira garai latzak igarotzen ari diren bakarrak: haurrengan eta nerabeengan ere eragin handia izan du pandemiak osasun mentalari dagokionez.\nGipuzkoako Osasun Mentaleko Sareko Haur eta Gazteen Zerbitzuetan ere errealitate horrekin egin dute topo azken hilabeteotan. Hain zuzen, % 28 igo da kasu berrien kopurua. Begoña Garmendia Haur eta Gazteen Kudeaketa Klinikoko Unitateko buruak azaldu duenez, konfinamendu garaian eta konfinamenduaren ondoren nahiko lasai ibili dira lanean, eta eskaerek behera egin dute. Halere, 2020ko udaz geroztik, goitik behera aldatu da egoera: eskaera pila bat jasotzen hasi dira, eskaera larriak gehienbat, eta gorakadarik handiena hiltzeko gogoa dutenetan gertatu da. Garmendiaren arabera, hil nahian ailegatu dira haiengana, bizitzak zentzurik ez duela eta. Lehen ere izan omen dituzte holako kasuak, baina ez hainbeste: «Oso gaizki iritsi dira. Batzuk suizidio saiakerak eginda, beste batzuk saiakerarik egin gabe baina erabat horretaz hitz egiten, oso triste. Hori oso latza izan da». Egoera zail horri aurre egiteko, gainera, baliabide gutxi izan dute momentu horretan. Ospitaleetan ez dute izan ohe nahikorik; Gipuzkoan nerabeak Psikiatrian ospitalizatzeko zortzi oheko unitate bat dago, eta ohe horiek segituan bete dira. Ondorioz, jendea ospitalizatzeko oso zailtasun handiak izan dituzte. Maiztasuna handitu beharra izan dute, alegia, artatu behar zituztenak maiztasun handiagoarekin ikusi behar izan dituzte, jarraipen egokia egingo bazieten.\n«OSPITALEETAN EZ DUTE IZAN OHE NAHIKORIK; HAUR ETA NERABEEN PSIKIATRIA ZORTZI OHEKO UNITATE BAT DA, ETA OHE HORIEK SEGITUAN BETE DIRA»\nSuizidio-ideien kasuez gain, elikadura-portaeren nahasmendua dutenen kopurua ere handiagoa izan dela adierazi du unitateko buruak. Dezente kasu gehiago izan omen dira, eta gorakada orokorra izan omen da, hau da, Euskal Herrian bezala baita Europan ere. Haatik, igoerak baino gehiago, pazienteen egoerak kezkatu du Garmendia, suizidio-ideien kasuan bezalaxe; horiek ere oso era txarrean ailegatzen baitziren unitatera: «Oso gaizki iristen ziren, GMI gorputz-masaren indize oso apalarekin. Lehen, orokorrean, 15eko indizetik beherakoak ospitalizatzen baziren, oraingo honetan, denak 15etik beherako indizearekin iritsi dira kontsultetara; baten bat baita 12koarekin ere. Fisikoki oso gaizki zeuden, ospitalizatzeko premian, baina, ospitalean portaera horiek dituztenak Psikiatrian ospitalizatzen direnez, ez da egon haientzako behar adina oherik».\nMugatuta eta larrituta\nGarmendiak ez daki gorakada hori zuzenean pandemiaren eraginez izan ote den, eta ez du uste egoera zail honen ondorioz soilik izan denik. Haren arabera, nerabeen garapenean suerta daitezkeen arazoak dira mota horietako nahasmenduak eta pentsamenduak, eta baliteke pandemiak prozesu edo garai hori zaildu izana. Hain zuzen, hasieran etxean sartuta egon behar zen garaian, pazienteek denbora gehiago igarotzen zutenez gurasoekin, batzuek hobera ere egin zuten. Zer faktorek eragin duten galdetuta, Garmendiak adierazi du gazteek harreman gutxiago izan dutela jendearekin, eta denbora asko pasatu dutela gailu elektronikoekin, errealitate birtualarekin, makinekin eta telebistarekin, bakarrik, baina uste du errazegia dela errua horri soilik egoztea. Gainera, azaldu duenez, lehen mailako arretako aurrez aurreko oso kontsulta gutxi egon dira, asko telefonoz egiten baitziren, eta horrela konplikatuagoa da, are gehiago umeekin eta nerabeekin; gurasoek esandakoekin egin dituzte balorazioak, haien kezkekin, eta denbora igaro den heinean askoren egoera txartuz joan da.\nBeste faktore bat ere aipatu du: larritasuna. «Denok beldurtuta egon gara. Nerabezaroan, adinagatik eta garapenagatik, larritasun asko sortzen dira, eta erantzunak ere larritasunarekin eskatzen dituzte. Berez, beren sistemak dituzte horri aurre egiteko: lagunak, eskola, familia… Baina hori guztia aldatuta egon da, eta eskoletako egoera latza izan da: maskara jantzita, taldeak mugatuta, ikasleak asko mugitu gabe… Horrek umeak eta nerabeak batez ere asko mugatu ditu beren eginkizunetan». Horregatik ere izan den? Bada, Garmendiak ez daki, eta esan du pazienteek, oro har, ez dutela esaten egoera oso gogorra izan denik, baina bai pentsatzen duela zerikusia izan dezakeela.\n«EZ DAGO BEHAR ADINA PROFESIONAL PLAZA GUZTIAK BETETZEKO»\nLangile eta baliabide falta\nKasu kopurua igo egin den arren, langile-kopurua bere horretan egon da. Ondorioz, langileak gainezka eginda daudela nabarmendu du Garmendiak. Oraingo kasuek maiztasun handiagoa eskatzen dutenez, ospitalizatzeko oherik ez dagoelako, horrek gainkarga oso handia dakarrela esan du, eta tentsio handiagoa. Gainera, langile gehiago ez, gutxiago ere aritu dira: «Gure zerbitzuan erretiro dezente egon dira, eta asko kostatu zaigu jendea ekarraraztea. Badirudi ez dagoela… Psikiatrak, psikologoak, gizarte-langileak eta erizainak falta dira. Ez dago behar adina jende dauden plazak betetzeko, ordezkapenak, bajak eta abar». Tarteko estrukturen falta ere oso nabarmena omen da, eguneko zentroak eta. Dioenez, horietan pazienteak ordu gehiagoz ikusten dira, eta horrela errazagoa da zailtasunei aurre egiten laguntzea, kontsulta arruntak mugatuak izaten baitira. Pandemiaren aurretik ere, horien falta nabaritzen zuten, eta orain, askoz gehiago.\nEtxera joandakoan zama kentzea zailagoa izaten ari da hilabete hauetan osasun mentalean haur eta nerabeekin lan egiten duten profesionalentzat, nahiz eta ohituta egon horrelako kasuak ikustera. Izan ere, egun duten tentsioa handiagoa da, ez dute baliabide nahikorik, eta horrek guztiak asko eragiten die. Horretarako, bakoitzak bere lan pertsonala egin behar duela uste du: «Baina egoera honetan dena da larriagoa».


Aldundiak auzitara jo du, Bidegik egin gabeko obra batzuk pagatu zituela eta | Gizartea | Berria\nAldundiak auzitara jo du, Bidegik egin gabeko obra batzuk pagatu zituela eta\nKereila aurkeztu du Bidegiko buru ohi baten eta eraikuntza enpresa bateko bi kideren kontra.\nSalaketak dio Bidegik 3,4 milioi ordaindu zituela egin gabeko lanen truke.\nAP-1 autobidekoak dira iruzurrak\nAP-1 autobidea, zirkulaziorako ireki aurretik. Gainkostu handiak izan zituen obrak. MONIKA DEL VALLE / ARGAZKI PRESS\nIrregulartasun gehiago salatu ditu Gipuzkoako Diputazioak Bidegin. Errepideak kudeatzeko ardura du sozietate horrek, eta, aldundiaren arabera, dirua oker erabili zuten aurreko legealdian. Kasua 2011koa da, eta AP-1 autobideko lanei dagokie. Diputazioaren arabera, eraikitzaile batzuekin kontratua sinatu zuten lanak egiteko, eta ordaindu ere bai, baina orain egiaztatu dute egin gabe daudela lanak. Hiru pertsonaren aurka jo du diputazioak: Bidegiren arduradun ohia da bat, eta beste biak, eraikuntza enpresetako ordezkariak dira. Bi delituren erantzuletzat jotzen ditu diputazioak: diru publikoa bidegabe erabiltzea eta dokumentuak faltsutzea. Egin gabeko lanengatik 3,4 milioi ordaindu zituztela salatu du aldundiak.\nGipuzkoako Aldundiak lehen ere salatu izan ditu Bidegiren kudeaketako irregulartasunak: Bidelan enpresarekin egindako kontratua kaltegarri zela, emandako zerbitzuak baino gehiago ordaintzen zituelakoan Bidegik —ituna egin zuten prezioa jaisteko—; Bidegiren zorra kudeatzeko bankuekin akordioa egin ondoren 42 lagun bazkaritara joan zirela, eta diru publikotik 6.200 euro gastatu...\nBaina gainkostuen auzia da salaketa nagusia, dirutan pisu handiena duena. Herri Kontuen Euskal Epaitegiaren txosten bat hartu zuen oinarritzat aldundiak; haren arabera, espero baino %52 gastu handiagoa eragin zuten AP-1 autobideko lanek. Areago, errepide batzuk eraikitzeko lanetan irregulartasun batzuk ere izan zirela ohartarazi zuen kontu auzitegiak.\nKudeaketa EAJren esku zegoen garai hartan. Aurreko legealdikoak dira gorabeherak: Markel Olano zen ahaldun nagusia, eta Eneko Goia Bide Azpiegituretarako diputatua. Biak hautagai izango dira hurrengo hauteskundeetan: Olano, diputaziorako, eta Goia, Donostiako Udalerako; litekeena da, beraz, diputazioaren salaketak hauts handia harrotzea. Orain arte, jeltzaleek defendatu izan dute gardena izan zela errepideak eraikitzean izandako jokabidea, eta gainkostuak izatea normala dela Gipuzkoan, orografiagatik arazoak sortzen zaizkielako obretan —luizi handiak izan zituzten—.\nDiputazioaren salaketak jasotzen duenez, ordea, ezustekoek bakarrik ez, egin gabeko obrek ere eragin zioten gastua Bidegiri. Aldundiak atzo eman zuen kereilaren berri, nahiz eta diputatuen kontseiluak hilaren 11ko bileran onartu zuen auzitara jotzea. Ustezko irregulartasunak 2011n eginak dira, Bildu foru gobernura iritsi aurretxokoak: igaroak ziren bozak, eta gobernua aldatzeko astebete falta zela egin zituzten AP-1 autobideko gastuen ordainketak.\nBeste obra baten haritik\nHiru urte baino gehiago joan dira, baina diputazioak dio orain izan dutela irregulartasunen berri, beste obra batzuen harira. Deskargako obretako lur soberakinak nora eraman aztertzen hasi ziren urte hasieran, eta aukeren artean Basagoitiko biltegia atera zen; AP-1 autobideko lanetarako erabilia zuten. Likidazioko paperen arabera, ia betea zegoen biltegia: %99,78. Azterketa egin zuten, hala ere, lur gehiago eramatea posible ote zen ikusteko, eta orduan azaleratu zuten agirietan adierazi baino lur gutxiago zegoela. Otsaila zen. Aldundiak azaldu du ikerketa gehiago eskatu zituela hori baieztatzeko, eta azkenak berretsi duela: esandakoa baino lur gutxiago dago. Kasik erdia falta da.\nBiltegian uste baino lur gutxiago egiaztatuta, beste bi alor ere aztertu ditu diputazioak: ziurtatu adina lur atera ote zuten obretatik eta Basagoitiko biltegia behar bezala erabili ote zuten. Irregulartasunak salatu dituzte horietan ere.\nArdurak bi aldeei egotzi dizkiete: Bidegiko arduradunei eta eraikuntza enpresari. Zehazki noren aurkako salaketak diren ez du zehaztu diputazioak. Hiru pertsona direla azaldu du, eta haiek sinatu zituztela «azken ziurtagiriak»; hots, zenbateko lur kantitateak erabili zituzten. Aurreko agintaldian Bidegin arduradun izana da horietako bat —zuzendari nagusia, Borja Jauregi, ez; uztailean hil zen—. Beste biak enpresa eraikitzaileko arduradunak dira: bat, enpresaren buru jarduten zuena, eta bestea, obraren arduraduna.


PORTUGALETE ETA PLAYMOBIL. ITSAS-HIRIAREN 700 URTEAK\n2021eko abenduaren 1etik 2022ko otsailaren 18ra\nRialia Industria Museoak hiriaren 700. urteurrena ospatzeko erakusketa bat paratu du.\n“Portugalete eta Playmobil. Itsas-hiriaren 700 urteak”erakusketak hiriaren zortzi mendetako historiaren ibilbidea egiten du Playmobil markako panpinei esker. Erakusketan hainbat diorama dugu, itsas-hiriaren bilakaeraren erakusgarri direnak, hiria 1322an fundatu zutenetik gaurdaino, hain justu ere, tokirik adierazgarrienetakoak ikusgai daudelarik: La Canilla pasealekua, kioskoa, basilika, bainu-etxea, Zubi Esekia eta abar. Berebat, hala gure historiaren gertaera garrantzitsuak nola hura guztia ahalbidetu zuten pertsonaiak ere aurkituko ditugu.\nIrudikatutako eszenak Euskoplay elkartearen kideek berek diseinatu eta sortuak dira. Playmobil panpinen zaleek eta bildumazaleek osatzen dute Euskal Herrian egoitza duen irabazi-asmorik gabeko elkarte hori.


Errenta-aitorpenean aurreztea | Consumer\nEkaina iritsi baino lehen eta errentaren aitorpena egin behar denean, zergen beherapenak lor daitezke zenbait neurri hartuz.\n– Pentsio-plana: Formula horien inbertsioa da hurrengo aitorpenari begira gutxiago ordaintzeko aukerarik eraginkorrenetako bat. Baina, lehenik eta behin, zenbait faktore hartu behar dira kontuan. Pentsio plan batera ekarritako zenbatekoa aitorpenaren zerga-oinarritik kentzen da. Horrek esan nahi du zergak ez direla ordaintzen, eta, beraz, aurrezkia zergadunari bere diru-sarrerengatik dagokion zerga-tasaren berdina da. Eragiketaren abantailak aldez aurretik jakiteko, karga-eskala ezagutu behar da eta non gauden jakin.\nTratamendu fiskal horren ondorioz, 52 urtetik beherakoek 7.212,15 euroko inbertsioa egin dezakete gehienez urtean. Aurreko urtera arte, lanaren eta jarduera ekonomikoen etekin garbien% 25 zen bigarren muga. Baina aurten kendu egin da, eta, beraz, edonork egin dezake lehen adierazitako zenbatekoraino.\nAdin horretatik aurrera inbertsio handiagoa egin daiteke. Muga 1.202,02 euro igotzen da urtean; beraz, 65 eurokoa da eta ekarpenen muga 22.838,46 eurokoa da. Erretirotik hurbil dauden pertsonek pentsio onargarria lortzea da kontua.\nEzkontidearen pentsio-planerako ekarpenak ere egin daitezke, betiere ezkontideak 7.212,15 eurotik gorako diru-sarrerarik ez badu. Muga 1.803,04 eurokoa da eta ekarpena egin duenaren desgrabazioa, bere mugara iritsi bada ere.\nMinusbaliatu edo ezgaitasuna duen senide baten pentsio planerako hainbat ekarpen egin daitezke, 7.212,15 euroko mugarekin.\nKontuan hartu behar da pertsona batek kontratatu nahi dituen pentsio-plan guztiak izan ditzakeela, baita kapitala batetik bestera eraman ere. Aparteko ekarpena ez da nahitaez egin behar dagoen planean. Gehiago edo ezaugarri desberdinak dituen bat bila daiteke.\n– Etxebizitza-kontua: Faktura fiskala jaisteko biderik eraginkorrenetako bat da. Ogasunak urtean sartutako zenbatekoaren% 15 itzultzen dio zergadunari, 9.015,18 euro gehienez ere. Beraz, gehienez 1.352,28 euro aurreztuko dira. Gogoratu behar da aukera honen berariazko helburua etxebizitza erosteko aurreztea dela, eta hori gehienez ere lau urteko epean egin behar dela. Baldintza hori betetzen ez bada, Ogasunari itzuli beharko zaio desgrabazioen bidez lortutako aurrezkia.\nKenkaria kalkulatzeko kontuan hartzen den zenbatekoa kontuan abenduaren 31n ageri dena da. Horrelako konturik ez duenak egun horretara arte ireki dezake eta hurrengo aitorpenean beherapen fiskala lortu.\nGogoratu produktu honen interesa ez dela zerga gutxiago ordaintzea soilik. Zentzuzko ordainsaria eskaintzen duen eta komisiorik kobratzen ez duen banku bat bilatzea komeni da. Gaur egun, eskaintzarik onenak Interneten egoten dira, %4ko interesarekin.\nOhiko etxebizitza bat erosteak tratamendu fiskal bereziki onuragarria du hura ordaintzeko mailegua eskatu bada. Lehenengo bi urteetan, kenkaria %25ekoa da lehenengo 4.507,59 euroen gainean eta %15ekoa hurrengo 4.507, 59 euroen gainean. Horrek 1.803,04 euro aurreztea dakar. Hirugarren urtetik aurrera, kenkariaren portzentajeak% 20 (lehenengo 4.507,09 euroetarako) eta% 15 (hurrengo urteetarako 4.507, 09 euro) dira.\nUrtea amaitu baino lehen, jakin behar da zenbat ordaindu zaion bankuari, eta kalkulatu ea kapitalaren zati bat aldez aurretik amortiza daitekeen, kenkariaren muga agortu arte. Etxebizitza bi pertsonak erosten badute, muga bakoitzari aplikatuko zaio, baldin eta aitorpen bereiziak egiten badira.\nOhiko etxebizitza izateaz gain, kenkari hau aplikatzeko, maileguak etxebizitzaren kostuaren erdia baino gehiago izan behar du, eta lehenengo hiru urteetan ezin da eskatutako kapitalaren %40 baino gehiago itzuli.\n– Ondare-galeren konpentsazioa: Prezio handiagoan erositako zenbait ondasunek (higiezinak, akzioak, inbertsio-funtsetako partaidetzak, etab.) saltzean jasandako balio-galtzeak Ogasunari pixka bat gutxiago ordaintzeko ere balio du. Ondare-galeren eta -irabazien konpentsazioa deitzen da. Horrek eragin berezia izan dezake inbertsioetan, burtsak azken hiru urteetan izan duen bilakaera negatiboa kontuan hartuta. Konpentsazioa kalkulatzeko modua galerak eta irabaziak sortu diren aldiaren araberakoa da.\n12 hilabete baino gutxiagoko epean jasandako galerak urtebetean baino gutxiagoan lortutako irabaziekin konpentsatu daitezke. Hori egin ondoren konpentsatzeko ezintasunik geratzen bada, beste etekin mota batzuk ere lor daitezke (lana, etxebizitza baten alokairua), baina horien %10 arte.\nEra berean, galera urtebetetik gorako eragiketa batean gertatu bada, urtebetetik gorako irabaziekin konpentsatu behar da.\nKonpentsatutako zenbatekoa aitorpenetik kentzen da eta Ogasunari ordaintzeari uzten zaio. Aurrezkia kontuan hartzen den aldiaren araberakoa da: urtebete baino gutxiagoko eragiketetan, zerga-tasa marjinalaren berdina da – diru-sarreren %18 eta %48 bitartean -; urtebete baino gehiagoko eragiketetan, %18ko tasa finkoa da.\nSalmentan galera konpentsatu bat eragin duten ondasunak ezin dira berriro erosi urtebeteko epean. Epe hori bi hilabetera murrizten da akzioen eta inbertsio-funtsen kasuan. Arau honen bidez, fikziozko salmentak saihestu nahi dira egun berean ekintza bat erosi eta saltzeko-, zergak aurrezte aldera. Baina lehendik zegoenaren antzeko aktibo bat eros daiteke. Adibidez, inbertsio-funts bateko partaidetzak saldu egin daitezke, etengabeko galduz igarotzen baitira —errenta aldakor nazionaleko edo nazioarteko bat, adibidez—, minusbaliotasun hori konpentsatzeko eta beste funts batean inbertitzeko, baina antzeko balioez eta antzeko balioa izateko itxaropenez osatuta.\naitorpen aurrezki errenta


2016ko ekainaren 26ko hauteskunde orokorrak: Kanpaina ekainak 24\nKanpainako 15. Eguna\nAlderdiak kanpainako azken orduak aprobetxatzen ari dira\nAzken eguneratzea: 2016/06/24 16:14 (UTC+2)\n‘Brexit’a hauteskunde kanpainako azken eguna markatzen ari da gogoeta-eguna baino lehen.\nETB-2ko 'Minuto a Minuto' saioak hautagaien arteko azken eztabaida eskaini zuen atzo. EiTB\nEuskal agenda EAJrena ?baino zabalgoa? dela esan du Nagua Alba Podemos Euskadiko idazkari nagusiak eta Elkarrekin Ahal Duguko Gipuzkoako zerrendaburuak. Euskadin, Madrilen eta Andaluzian apustua ?argia? dela ziurtatu du Albak. Gainera, igandeko hauteskundeetan PSOE gainditzea baino, ?aldaketarako gobernu bat osatzea? garrantzitsuagoa dela azpimarratu du.\nAndoni Ortuzar EBBko presidentearen erasoei erantzun die Albak Euskadi Irratian. ?Autogobernua defendatu eta hobetu? behar dela ?askotan? errepikatu dutela nabarmendu du alderdi moreko hautagaiak; ?zerbaitek funtzionatzen duenean, zergatik aldatu, hobetzeko ez bada?.\nErabakitzeko eskubidea eta autogobernua Estatu mailan ?ausart? defendatu duen alderdi bakarra izan direla goraipatu du Albak. ?Bakea eta elkarbizitza eraikitzeko, euskal gizartearen esfortzu handia errespetatu eta babestu? dutela erantsi du.\nIgandeko hauteskundeen ostean alderdi politikoak akordioetara heldu beharko direla argi dagoela azpimarratu du Nagua Albak, ?gehiengo absoluturik izango ez delako?. Albaren hitzetan, ?bi aukera daude bakarrik, edo PPren gobernu bat ala exekutibo alternatibo bat, aldaketarako gobernu bat, alegia?.\nZentzu horretan, Gobernua osatzeko ?aukera errealista? dagoela uste du Elkarrekin Ahal Duguko zerrendaburuak. ?Hori gure erantzukizuna eta lana da?, azaldu du. Albaren hitzetan, PSOEk ?gobernu alternatibo baten eta PPren gobernu baten arteko aukera egin beharko du?. ?Sozialistak gainditzea ez zait garrantzitsua iruditzen, aldaketarako gobernua osatzea baizik?, adierazi du berriro.\nGernikako Estatutua guztiz betetzearen alde agertu da Elkarrekin Ahal Duguko ordezkaria. Bestalde, autogobernu ereduaren inguruko eztabaida mantentzeko prest agertu da, baina ?euskal agenda zabalagoa da, gai-zerrendan gauza gehiago daude?.\n?Euskal erakundeen eta herritarren erabakiak, hemen erabakitzen dena, Madrilen errespetatzeko aurkezten gara?, adierazi du Joseba Egibar GBBko presidenteak.\n?Madrilen presentzia ziurtatu, baina ez edozelan, konpromisoa duen presentzia, joan-etorrikoa, konfiantza emateko, baina lana eta erantzukizuna eskatzen duena, eta elkarrekikotasuna, gizartearekin sinbiosia EAJk eskaini dezake, eta ez dakit beste inork eskaini dezakeen antzeko ibilbide eta indarrarekin?, azpimarratu du Ortuzarrek Donostian. Joseba Agirretxea Gipuzkoako zerrendaburu jeltzaleak ere hitza hartu du ekitaldian.\nErresuma Batuko referendumaren emaitzari dagokionez, Europa ?elkartasunarekin eta politikarekin? eraiki behar dela demostratzen du ?Brexit?ak, Egibarrek adierazi duenez, bestela, ?garapenean eta osaketan arazoak ditu?.\nEgibarren ahotan, EAJk ?ez duela hilabete batzuk, 90eko hamarkadan ohartarazi bezala?, referendumeko emaitzak ?Europa politikarekin eta elkartasunarekin eraiki? behar dela demostratzen du, ?bestela, garatzeko eta osatzeko arazoak izango dituelako?.\nDuela bi urte ?eskoziarrek hondamendia zuten aurretik Estatu independente bat osatzeko erabakia hartzen baldin bazuten?, orain ?arrazoi? berdinak erabili dituzte Erresuma Batuak EB uztearen aurka zeudenek, gogoeta egin du Egibarrek.\nTestuinguru honetan, ?Europan egoteko modu ezberdin bat dagoela demostratu zuen eta demostratzen du Eskoziak, Erresuma Batuari atxikita joan beharrik gabe, estatu independente bat osatu dezake?, nabarmendu du.\nArnaldo Otegi Sortuko idazkari nagusiak EH Bilduri botoa emateko eskatu du gaur, aldaketarako indarren korrelazioa posible delako Euskal Herrian.\nPeriko Solabarria buruzagi abertzale historikoari omenaldia egin baino lehen, igandeko hauteskundeak EH Bilduri botoa emateko aukera ?paregabea? direla esan du Otegik. Solabarria duela urtebete hil zen.\nEzker abertzaleko buruzagiaren esanetan, hauteskunde bereziak dira Euskal Herrian, aldaketarako indar korrelazioa eman daitekeelako.\nOtegiren ahotan, Euskal Herri ?aurreratu eta bidezkoago? baten eraikuntzan aurrera egiteko ?indar nahikoa? dago orain.\n?Gizarte bidezko, libre eta berdinago? baten eraikuntzan ?bultzatzeko?, EH Bilduri botoa ematea beharrezkoa dela uste du Otegik, ?Madrilen mahai gainean jartzeko?.\nIgandeko hauteskundeen ondoren, PSOEk Rajoyren Gobernu berri bati babesa emateko botorik erabiliko ez duela ohartarazi du gaur Patxi Lopez hautagai sozialistak, ezta ?botere gosea soilik? duenari babesteko ere, Pablo Iglesiasi erreferentzia eginez.\nIdoia Mendia PSE-EEko idazkari nagusia eta Javier Lasarte Kongresurako Arabako hautagaiarekin batera ekitaldian parte hartu du Lopezek Gasteizen.\n?Hainbeste zabor eta ustelkeria jasan dezakeen demokraziarik? ez dagoela ohartarazi du Kongresuko presidenteak, PPri erreferentzia eginez. Alderdi Popularrak PSOEk Gobernua ?oparitzea? nahi izatea salatu du Lopezek.\nBestalde, Europa gaur ?ahulagoa? dela esan du Mendiak. ?Populismoaren arriskuei? aurre egiteko ?konpromisoa hartzeko unea? dela erantsi du.\nBorja Semper Gipuzkoako PPren presidente eta Kongresurako alderdiaren zerrendaburuak baieztatu duenez, bere alderdia "etorkizun egonkor eta lasaia" nahi dutenentzako "topagunea" da.\nGipuzkoako PPk kanpaina ixteko Donostian egindako ekitaldian, Borja Semperrek adierazi duenaren arabera, "ez da beldurrik izan behar", "aukerak badaude hausturaren aurrean, nork bere burua ixtearen aurrean, itxaropen ezaren aurrean".\nBere alderdia "aukera" horren ordezkari dela esan eta gero, "liskarrarekin, muturreko jarrerekin, kokoteraino dauden borondate oneko jendearen" botoa eskatu du.\n"Espainiatik lasaitasunerako eta egonkortasunerako deia egin beharra dago Europan, lasaitasunerako eta egonkortasunerako deia helarazi behar zaie inbertitzaileei, enpresari ertainei, pentsiodunei eta gazteei", gaineratu du.


ICP Instalazioa - TOTAL\nBeti Zure Erara\nZure Erara - Programatu Zure Aurrezkia\nZure erara Gasa\nContrata ahora el gas y la electricidad para tu hogar\nICP instalatzea eskatzeko, beharrezkoa da ondorengo formularioa betetzea.\nIzartxodun (*) eremuak nahitaez bete behar dira.\nKontratuaren titularraren identifikazioa\n* Errepikatu posta-e:\n* Horniduraren helbidea:\n* IRAKURRI eta ONARTZEN ditut datuen tratamendurako baldintzak EDPrekin\n1.- Izaera pertsonaleko datuak jasotzea eta horien tratamendua egitea\nEskaera-formularioan bildutako izaera pertsonaleko datuak jasotzearen eta horien tratamendua egitearen helburua honako hau da: informazio-eskaera bideratzea; energia elektrikoaren horniduraren, eta hornidurari atxikitako obren eta instalazioen kontratuen kudeaketa egitea; azterketak egiteko eta laguntza teknikoa emateko zerbitzu osagarriak ematea edo puntukako programa kudeatzea; baita lege-eskakizunak betetzea ere.\nIzaera Pertsonaleko Datuak Babesteko abenduaren 13ko 15/1999 Lege Organikoan eta bere garapen-araudian ezarritakoaren arabera, interesdunak/bezeroak/eskatzaileak badaki formularioan emandako datuak, baita produktuen eta zerbitzuen kudeaketaren ondorioz eskuratutako datuak ere, EDP ENERGÍA, S.A.U., EDP COMERCIALIZADORA, S.A.U. eta EDP SOLUCIONES COMERCIALES, S.A. erakundeek tratatuko dituztela, fitxategien arduradunak diren heinean\nEDPren webgunean jasotako formularioetan eskatutako datuak nahitaezkoak dira, formulario horietan beste zerbait adierazten denean salbu, eta interesdunak/eskatzaileak/bezeroak datu horien tratamendua egitea baimentzen du adierazitako helburuetarako.\nFormularioan inola ere ez dira jasoko hirugarrenei dagozkien datu pertsonalak, baldin Izaera Pertsonaleko Datuak Babestearen gaineko Lege Organikoaren 5.4 artikuluan exijitzen diren baldintzen arabera eskatzaileak haien onespena aldez aurretik jaso ez badu; eta obligazio hori eta izaera pertsonaleko datuen inguruko beste edozer gai betetzen ez bada, berariazko izaerarekin erantzun beharko dio.\n2.- Sarbide-, zuzenketa-, aurkakotasun- eta baliogabetze-eskubideak\nInteresdunak/eskatzaileak/bezeroak sarbide-, zuzenketa, baliogabetze- eta aurkakotasun-eskubideak gauzatu ahalko ditu, legez ezarritako baldintzen arabera; horretarako, idatziz jakinarazi beharko dio EDPri, honako helbide honetara: Dirección de Asesoría Jurídica, Plaza del Fresno, Nº 2, 33007 Oviedo. Era berean, eskubide horiek gauzatzeko, posta elektroniko bat ere bidali daiteke pertsonalekin batera honako helbide honetara: cclopd@edp-residencialbytotal.es. Kasu bietan titularraren NANaren fotokopia bat erantsi beharko da. Gainera, eskubide horiek webgune honetako www.edp-residencialbytotal.es Bezeroaren Eremuaren bidez ere gauzatu daitezke.\n3.- Merkataritza eta Informazio kanpainak\nEskatzaileak/interesdunak/bezeroak baimena ematen du bere datuak Grupo EDPren jabegoko edo horren parte diren sozietateei jakinarazteko eta horiek datuok tratatzeko, honako helburu hauekin: energia elektrikoaren eta/edo gasaren hornidurarekin edo kontsumoarekin, azterketaren eta/edo laguntza teknikoaren zerbitzu osagarriekin eta/edo sustapen-lehiaketekin eta/edo kalitate-inkestekin lotutako produktuen eta zerbitzuen merkatariatza- eta informazio-kanpainak egiteko. Kanpaina horiek baliabide elektronikoen bidez egin ahalko dira. Aurrekoaren eraginetarako, zure datuak honako sozietate hauei jakinarazi ahalko zaizkie: EDP ENERGÍA, S.A.U, EDP COMERCIALIZADORA, S.A.U. eta EDP SOLUCIONES COMERCIALES, S.A.\nBaimenik eman nahi ez baduzu, markatu laukitxo hau\n4.- Cookien erabilera\nEDPk cookieak erabil ditzake, emandako zerbitzuen gestio azkarragoa eta eraginkorragoa ahalbidetzeko.\nCookieak erabiltzaileak egiaztatzeko metodo bat dira, eskatzailea/interesduna/bezeroa erregistratzean esleitutako identifikatzailea jasota gera dadin; horrela, ondoren, erregistro berrien berezko izapideak errepikatzea saihesten da.\nEskatzaileak/interesdunak/bezeroak nabigatzailea ordenagailuan konfigura dezake, cookieak sartuko direla ohartarazteko, eta hala badagokio, cookieak disko gogorrean jasotzea galarazteko.


Urtero bezala, abuztuan ez da buletina plazaratuko: etxe barruko lanak egiten segituko dugu, irailean itzultzeko\nEuskal festa Argentinako Patagonian\nAbuztuan gaude eta azken urteotan bezala, EuskalKultura.com-ek egun batzuk hartuko ditu emititu gabe, irailean indarberrituta itzultzeko. Ohi bezala, buletina ez emititu arren, etxe barruan lanean segituko dugu, handia baita gurea bezalako ekimen batean egin behar diren eta ikusten ez diren gauzek kentzen diguten denbora. Abuztuan, baina, munduan --geldoago Ipar Hemisferioan, uda baita, eta Hego Hemisferioan ere neguko oporraldia ere hor dela-- segituko dute euskal ekitaldi eta jarduerek Diaspora osoan...\nGooding, Idaho, AEB. Gaur bertan, ostirala, hilabeteroko euskal afaria egingo dute Estatu Batuetan Idahoko Gooding-en, publiko orokorrari zabalik. Gooding Basque Association du izena Boisetik ekialdera 45 minutura dagoen herri honetako euskal etxeak, eta hilean behin aukera hau eskaintzen die bertako biztanleei euskal afari tradizional batean parte hartzeko. Gaurkoan, gainera, zuzeneko euskal kantuak eta akordeoi musika izango dituzte lagungarri.\nBertatik oso gertu, Mountain Home-n, Gooding-etik ordubete mendebaldera autoz, bihar larunbata ospatuko dute euren Urteroko Euskal Jai eta Piknika. Euskal Lagunak du izena Mountain Home-ko euskal etxeak, eta euskal festa herriko Basque Park-en egingo du. Ikusgarria da Basque Park, berdegune ederra, erdian bertako frontoi historikoa daukala, euskal mural bat ondoan, euskaldunei dedikatutako pare bat monumenturekin: lehena, karrokanpo bat, ongi kontserbatu eta zaindua, bertako euskal iraganaren adierazle; eta bigarrena, alde batetik Euskal Herriko mapa, eta bestetik ikurrin handi bat duen monumentua, Euskadi hitzarekin, bertakoen euskal lotura sendoen erakusgarri. Hori guztia, Bengochea euskal hotel historikoaren (1910) eraikin handi eta dotorea altxatzen den lekuaren aldamenean. Hor izango dira bihar euskal dantzak, musika, meza, mus partidak, janari eta edariak, kirolak eta, batez ere, euskal giroa. Ekitaldiak, erromeria edo berbena batekin bukatuko dira gau partean.\nUtzidazue aipatzen, Estatu Batuetako hitzorduetan sartu garenez, datorren astean Nevadako Gardnervillen izango den beste hitzordu bat: bertako piknik eta euskal jaia eta NABO Kantari Eguna. AEBetan euskal bertso eta kantua maite dutenen biltoki izango da abuztuaren 11 eta 12an Gardnerville. Mendiko Euskaldun Cluba du izena herriko euskal etxeak, eta urtero batez ere Nevada eta Kaliforniako lagunak biltzen ditu data hauetan asteburu goxo bat pasatzeko. Aurtengoan, gainera, gaztetxoen abesbatza bat dator Kantari Egunaren edergarri, Gipuzkoako Errenteriako Zaria Koru Eskolako abesbatza, Imanol Elizasu zuzendari. Eta esan digutenez, Jean Bordachar kantari xiberotarra ere etortzekoa omen da. Ostiralean JT kantina eta jatetxe euskaldunean, larunbatean Minden-eko aretoan, eta ondoren ere JTn, euskal musika eta giroa erabat bermatuta daude, erromeria ere barne, Jean-Pierre eta Manuela Etchechury eta Jean Flesher-en aire eta erritmo euskal-amerikarrak lagun.\nHauek --eta gehiago-- Estatu Batuetan, baina Diasporako gainerako lekuetan ere hamaika izango dira euskal esparruan abuztuan zehar antolatuko diren ekitaldiak. Ipar Ameriketan, baina Estatu Batuetan baino iparralderago, euskal baleazaleen arrastoetan ibiliko da euskal eskifaia bat, euskal marinel zaharren ibilbidea arraunean eginez. Historikoki bi erreferentzi puntu izan dira Amerika iparekialde horretan: bat San Lorentzo ibaiaren ertzean Trois Pistoles eta Euskaldunen Uhartearen inguruan, Parc de l'Aventure basque en l'Amerique ezarri zuten eskualdean; eta St Pierre eta Miquelon irletan. Azken honetara iritsiko dira abuztuaren 15ean euskal arraunlariak, eta 15ean, Andre Dena Mariz, Euskal Herriko hainbat herritan euren jaien erdian dauden egunean, Euskal Etxearen lehenengo harria ezarriko dute, izan ere Eusko Jaurlaritzak bertako euskal elkarteari izaera ofiziala aitortu dion urte berean. Hegoalderako, Venezuelan esaterako, herrialdeko egoera politikoak uzten badie, Caraboboko Eusko Etxeak, egoitza duen Naguanagua herriko zaindaria den Begoñako Amaren jaia ospatuko du, euskal etxean zein Naguanaguak.\nHilabete osoan segituko dira ospatzen San Inazioren ohorezko festak hainbat euskal etxetan, eta euskal etxe batzuk oporretan diren bitartean beste batzuk iraileko ekitaldietarako lanean arituko dira, prestatzen, esaterako, abuztu amaieran eta irail hasieran Kalifornian egingo den Euskal Gizataldeen arteko Munduko Mus Txapelketa, munduko hamar bat nazio lehian; edo, Euskal Herrian bertan, Legazpin, Artzai Eguna eta aurten irailaren 3an Euskal Artzainak Ameriketan elkarteari eskainiko zaion omenaldia, Ameriketan artzain izandako ehundaka euskaldun partaide...\nGuk, buletinaren eguneroko emisioa eten eta iraileko lehenengo astelehenean berreskuratuko dugu. EuskalKultura.com-eko zenbait atal berritzen segituko dugu, sarrera berriez hornituta, baina buletina plazaratu gabe. Irailean ere aipatuko dizugu EuskalKutura.com proiektuari eusteko egingo dugun urtea amaitu arteko azkeneko saioaldiaz, urte hastapenetik hona gure egoera ekonomikoak ez baitu batere hobera egin, iazko zuloa ez baitugu batere estali ahal izan. Abuztuan, ohi bezala, gure email eta kontaktubideetan segituko dugu, irakurleen zerbitzuan. Irailera arte, beraz, agiantza onenak, eta pasa uda/negu on, irakurle!\nJesica Ateca (Gerora, Córdoba): “Euskal Asteetan Arrecifeseko Juani (Sáez) txistua jotzen ikusteak bultzatu ninduen txistua ikastera"\nGaztelaniaz zein euskaraz, inoiz baino partaidetza handiagoa Corpus Christiko Eusko Etxearen Literatur Lehiaketan\n'Ansots, Basque Chorizos & Catering' du izena Boiseko euskal aukera berriak, bertako Ansotegui familiaren eskutik\nLehendakaria Ormaiztegin Diaspora Egunean: "Jarraituko dugu laguntzen, garai zailetan ere aurrera aterako gara"


Aurkari zailak izango ditu Lointek Gernikak Eurokoparen hasieran | EHK\nAurkari zailak izango ditu Lointek Gernikak Eurokoparen hasieran\nLointek Gernika Bizkaia taldea EuroCup txapelketako H multzoan kokatuta geratu da, multzorik zailenean, Munichen gauzatutako zozketa eta gero. Boloniako Virtusekin eta La Roche Vendeerekin dago multzoan. Multzoko azken aurkaria irailaren 23an jokatuko den Flammes Carolo eta Piestanske Cajkyren arteko aurretiazko kanporaketatik irtengo da. Lehenego fasea urriaren 14ean hasiko da, aurreneko jardunaldian Boloniako Virtusen aurka jokatuko dutelarik gernikarrek Italian.\nBosgarren aldiz jarraian Lointek Gernika Bizkaia Europako talde onenen artean egongo da, eta dagoeneko kontuan izateko taldea da EuroCup Womenen. Horregaitik izan da zerrendaburu Emakumezkoen Endesa Ligako laugarren postua erdietsi ondoren. Iaz Lointek Gernika Bizkaia final zortzirenetararte heldu zen, Sepsi talde errumaniarrak kaleratu zuelarik luzapenean, Errumanian jokatutako norgehiagokan.\nLa Rochee Vendee iaztik aurkari oso ezaguna da. Frantziar ligako seigarren sailkatuak Lointek Gernika Bizkaiarekin Valentzian egin zuen topo Eurocupeko iazko F multzoko lehen jardunaldian, non gernikarrek garaipen argia eskuratu zuten (82-67), erasoan emandako erakustaldi baten ondoren. Talde beti sendoa da, Heriaud eta Ornella Bankole bezalako jokalariak mantentzen baititu oraindik eta gainera besteak beste Ziomara Morrison fitxatu du aurten. Boloniako Virtuseri dagokionez, txapelketa irabazteko hautagai nagusietako bat da zalantzarik gabe. Talde italiarra Euroligan aritzeko moduko taldea osatu du izarrez beteriko multzoa osatuz. Cecilia Zandalasini Europako jokalaririk onenetarikoa da, WNBAn dago gaur egun. Berarekin batera, dagoeneko Malosten ikusi dugun Ivana Dojkic ere nabarmentzeko jokalaria da. Estatu Batuarrak ere baditu, Brianna Turner eta Mysha Hines-Allen, biak ala biak WNBAn aritutakoak.\nBukatzeko, multzoko azken taldea Carolo Basket frantsesa eta Txekiako Piestanske Cajki taldeen arteko kanporaketaren irabazlea izango da. Flammes Carolo, iazko F multzoko aurkarietariko bat, azkenean lauko finalean sartu zen. Europako talde klasikoetako bat da, hala ere, Lointek Gernika Bizkaiari irabazteko gai izan ez zena. Gernikarrek defentsa arloan erakustaldia eman zuten eta 50-57 gailendu ziren. Bajak izan dituzten arren, Turner edo Miyem esate baterako, Marica Gajuc bezalako fitxaketa handiak burutu dituzte.


kritiken hemeroteka » Jubilatu baten opera prima bitxia\n« Aiztoak eskasak dira horrelakoetan | Mistikotasun fundamentalista »\nZartu gabe ezin bizi / Bixente Barandiaran / Auspoa, 1990\nJubilatu baten opera prima bitxia Joxean Agirre / Argia, 1991-02-03\nHerri euskara altan dago eta bertsolaritza goraki kotizatzen da. Ez da harritzeko, beraz, jendeak Auspoako kolekzioa erroskilak bezala erosi eta leitzen baditu, nolabait herri euskararen eta bertsolaritzaren gordailu baitira. Alabaina, berrehun aletik gora doan bilduma horretan ere gradu eta kalitate desberdineko jeneroak dira. Bixente Barandiaranen “Zartu gabe ezin bizi” hau superlatiboa da euskara aldetik eta, zergaitik ez, literatura aldetik ere, kontalari, narradore handi baten eskua nabari baita liburuan zehar, idazle orok behar duen karikaturarako joera, bertsolari baten umore surrealista.\nEdozein liburutan bertute guztiok egiaztatzeko orrialdeak eta are kapituluak ere pasatu behar izaten dira. Hemen ez, lehen orrialdetik beretik, bere jaiotza kontatzen duen pasartetik sartzen da irakurlea narrazio oralaren mundu distorsionatu horretan eta ez da ateratzen oharkabean liburua bukatzen duen arte.\nBixente, noski, adinez eta obligazioz kristau giroko gizona da eta baditu tarteka axioma moralak eta ondorio erlijiosoak ateratzeko maniak, baina gutxitan egiten du hori. Hori da liburuan dagoen lasto apurra. Beste guztia ale garbia da eta sarri aurki dezake irakurleak Fellinik filme neorrealista bat edo euskal idazleren batek edo bestek nobela neoruralistaren bat egiteko erabil dezaketen anekdotario ederrik ere. Hitz batean esateko, liburu hau bitxi bat da eta Bixente Barandiaran kontalari harrigarri bat.


Kanbotik: 185 neska-mutikok Beethovenen 5. saioaren «esku eta oinetan» bertsioa eskaintzen digute Kanbotik: 185 neska-mutikok Beethovenen 5. saioaren «esku eta oinetan» bertsioa eskaintzen digute\nHome Gizartea Kultura Kanbotik: 185 neska-mutikok Beethovenen 5. saioaren «esku eta oinetan» bertsioa eskaintzen digute\nApi 29, 2021\nEzin izan diogu eutsi. Eta Ipar Euskal Herrian grabatutako bideo bat partekatuko dugu. Arrakasta izateko beharrezko guztia du, eta horretarako, 340.000 ikuspen baino gehiago ditu blogeko sarrera hau idazteko unean.\nZergatik diogu hori?\nLehenik, Kanbo, Lapurdi, Euskal Herriko «Choeur des Colibris du Collège Saint Michel Garicoïts»-eko 185 kideen emanaldi bikainagatik. Eskola honek santu baten izena darama, Garikoizko San Migel, Ibarren jaioa, Nafarroa Beherea, Kanbotik hurbil dagoena eta Euskal Herri kontinentalaren zati bat dena.\nBaita aukeratutako obragatik ere, Beethovenen 5. sinfoniaren lehen mugimenduaren zati bat. Bi ezaugarri dituen obra bat, horrelako proiektuetan arrakasta izaten laguntzen duena: hitz egin gabe utzi eta oso ezaguna den edertasunekoa da.\nHirugarrenik, aukeratutako inguruneagatik. Villa Arnagako lorategi ikusgarrietan dago grabatua. XX. mendearen hasierako euskal estiloko etxola bat, inguruan lorategi botaniko bat duena. Edmond Rostand idazle eta dramaturgoak eraiki zuen. Hil arte bertan bizi izan zen, eta, gaur egun, Cyrano de Bergerac obraren egilea den dramaturgo frantsesari buruzko museoa du.\nAzkenik, hartualdien edertasunak amaiera helarazten digun bideoa sortu du.\nZorionak proiektu eder honetan parte hartu duten guztiei.\nEta gure irakurleei, goza dezazuela.\nPrevious articleGernikako bonbardaketaren 84 urte, eta oraindik ere funtsezkoa da gogoratzea, Nevadako Unibertsitatean egiten duten bezala.\nNext articlePulitzer Center: Euskaldunak AEBn, beren nortasunaren alde borrokatzen duen komunitatea\nEuskal Herriari buruzko saio berezia GEOn (Frantzia). Edo bizitzak poz txikiak (handiak) oparitzen dituenean


Giro bikaina aurtengo Gabon errondan | El Diario Vasco\nAlto-urolaGiro bikaina aurtengo Gabon errondan\nGiro bikaina aurtengo Gabon errondan\nErronda. Laurogei lagun baino gehiagoko taldea elkartu zen oraingoan gabon errondan parte hartzeko. / ASIER AZAROLA\nLaurogei bizilagun baino gehiago elkartu ziren abenduaren 24ko goizean herriko etxe eta baserrietan abesteko\nMIRYAM GALILEA EZKIO. Miércoles, 27 diciembre 2017, 09:22\nHerriko bi puntu desberdinetatik abiatu zen aurtengoan Gabon erronda, lehenengo aldiz bi taldetan banatuta hasten zelarik. Ba-tzuk Santa Lutzian elkartu ziren betiko orduan, goizean goiz, eta beste batzuk berriz Ezkioko herrigunean goizeko 10:00etan hasi ziren kantuan.\nHerriko baserri eta etxe guztiatara heltzeko asmoarekin banatu zen aurtengoan erronda, kamioirik gabe kotxeetan mugituz, bi taldeak eguerdira aldera elkartu zirelarik talde bakar eta eder bat osatuz. Guztira laurogei bizilagun baino gehiago ibili ziren kale eta auzoetan zehar: haurtxo ugari, gazte mordoa eta heldu asko ere elkartu ziren giro ezin hobean herriko kale eta auzoetara gabon abestiak eramanez. Giroa ezin hobea eta eguraldia ere lagun izan zuten egun oson zehar.\nJudoko alebinentzat zilarrezko domina Herriko etxe eta baserri guztietara iritsi ziren kantuak


Lurra eta zerua, besterik ez – DeustoKom News\nHomeEskolanLurra eta zerua, besterik ez\n2021ko urtarrilak 17 Aritz Alcubilla, Amaia Gallastegi eta Leire Fernandez Eskolan Comments Off on Lurra eta zerua, besterik ez\n1936ko estatu kolpearen ondoren, euskaldun askok erbestera alde egin behar izan zuten. Erreportaje honen bidez, ihes egin behar izan zuen familia baten ibilbidea aztertuko dugu, Otaduy-Maioz familiarena.\n1936ko uztailaren 17an militarrek gobernu errepublikanoaren aurkako estatu kolpe bat egin zuten, Espainian diktadura eskuindar kontserbadore bat inposatzeko. Hiru urtez luzatu zen gatazka, nazionalen ーFrankoren aldekoenー eta errepublikanoen artean.\nEstatu kolpea Melillan hasi zen, baina nazionalek denbora gutxian gero eta lurralde esparru handiagoa bereganatu zuten. Askok etxetik alde egin, eta Euskal Herritik at erbesteratu behar izan zuten. 1936ko uztailean eta urrian, hurrenez hurren, Arabako eta Gipuzkoako lurraldeak bereganatu zituzten nazionalek; Bizkaiak, aldiz, zertxobait gehiago eutsi zuen. Lurralde bizkaitarrean, hain zuzen, kokatzen dira gure istorioaren protagonistak.\nBilboko Arrikibar plazan bizi zen Otaduy-Maioz familia Aurelia Maioz eta Pedro Otaduy senar-emazteek eta haien 9 seme-alabek osatzen zuten, zaharrenetik gazteenera: Jacinta, Pedro, Hilario, Jose, Euge, Josefi, Marce, Pauli eta Jesus.\nOtaduy-Maioz familiaren zuhaitz genealogikoa\nOtaduy-Maioz familiaren historia ezagutzeko Eugerekin eta Josefirekin hitz egin dugu. Gazteak zirenean gerraren egoera lazgarrietatik ihesi Espainiatik eta Frantziatik egin behar izan zuten ibilbidea aurkeztuko dizuegu.\nGerra hasi aurretik ama gaixo jarri zen urdaileko ultzera batengatik eta medikuak hiritik alde egiteko gomendatu zion. Zornotzako San Miguel auzora joan zen seme-alaba gazteenekin, eta aita eta lau anai-arreba nagusiak Bilbon geratu ziren. San Migelen zeudela hasi zen gerra (orduan Eugek 14 urte zituen, Josefik 11, Marcek 8, Paulinok 6 eta Jesusek 3). Gipuzkoa bereganatu ondoren, tropa frankistek Bizkaira jo zuten, eta, nahiz eta ez zuten hain erraz lortu bertara sartzea, 1936 eta 1937 urteen bitartean oso maiz erasotu zituzten Bizkaiko zenbait herri.\n“Gu San Miguelen geundenean San Antonion genituen lagun batzuengana joaten ginen, eta sarritan ikusten genituen gerratik zetozen kamioiak, Donostiatik eta beste lekuetatik. «Zaurituak datoz!» zioen jendeak, eta hortxe ikusten genituen, hesgailuz beteta”.\n1937ko martxoaren 31n, tropa frankistek Durango airez erasotu zuten. Inoiz biztanleria zibilaren aurkako lehen bonbardaketa gertatu zen (300 hildako egon ziren).\n“Hegazkinak zetozela ikusi genuen, Durangora bidean zeuden. Bat-batean metraila botatzen hasi ziren. Bide ondoan ura pasatzeko zanga bat zegoen, eta bertan bota ginen. Bertatik ikusi genuen nola hiltzen zituzten zertxobait aurrerago zeuden behiak. Gu, zorionez, zauririk gabe atera ginen, baina nekazari bat herriko medikuarengana eraman behar izan zuten metraila erori zitzaiolako. Honen ondoren handik alde egin behar genuela erabaki genuen. Gero eta hurbilago zeuden”.\nDurangoko Santa Maria Eliza, 1937ko bonbardarketaren ondoren. Iturria: Iglesias de Bizkaia\nGerra san Migelera iritsi zen eta Bilbora bueltatzea erabaki zuten. Durangoko bonbardaketaren ondoren Kondor legioak Bilbo ere mehatxatu zuen. Etengabe igarotzen ziren hegazkinak hiri gainetik eta jendea eraikin publikoetan babesten zen. “Hegazkinak heltzen zirenean Alhondigara joaten ginen; babesleku ona zen. Dena zen babesleku ona guretzat.” Egoera oso larria zen. Etengabeko erasoengatik eta janariaren eskasiarengatik Eusko Jaurlaritzak biztanleria zibila ebakuatzeko antolaketari ekin zion, edozein momentutan gerta zitekeen hondamendia saihesteko. Ebakuazioa aurrera eramateko ezinbestekoa zen Frantziaren eta Britainia Handiaren lankidetza, baina hasiera batean ezezkoa eman zioten jaurlaritzari. 1937ko apirilaren 26an Gernika bonbardatu zuten hegazkin alemanek. Sentsibilizazio handia hedatu zen Europan, eta atzerriko gobernuek elkarlanean aritzea adostu zuten.\n“Dena zen babesleku ona guretzat”.\nBitartean, Bilbon, gudariek nazionalen erasoei aurre egiten saiatzen jarraitzen zuten. Burdin Hesiaren eraikuntzarekin hiriburua babesten zen. Hilario eta José Otaduy Euzko Gudarostearen kide ziren, eta Burdinezko Hesian jardun zuten hilabeteetan zehar. Pedrok, euren aitak, Burdinezko Hesia “oso ona” zela esaten zuela gogoratzen dute Eugek eta Josefik. Hala ere, Alejandro Garaikoetxeak, hesiaren arkitektoak, tropa frankistei saldu zien bere burua eta, harekin batera, fortifikazioaren ezaugarrien zehaztasun guztiak. Ekainean, nazionalek Burdinezko Hesia garaitu eta Bilbotik oso hurbil geratu ziren.\nEuge eta Josefi Karrantzan (2008).\nIturria: Javier Otaduy (familiaren artxiboa)\n“Bat-batean, aitak oso larrituta esan zigun ura eta argia moztuko zutela, Bilbo ez zela leku seguru bat, ihes egin behar genuela.” Tropa frankistak Artxandan ziren. Pedro Otaduyk Karrantzan zeukan ezagun batekin hitz egin zuen. Honek hara joateko gomendatu zion. Aurelia eta seme-alaba gazteenak joan ziren; nagusiak eta aita Bilbon geratu ziren.\n“Ziztu bizian hartu behar izan genuen trena eta familia erdia bertan utzi genuen. Gure arropa eta gauza guztiak etxean geratu ziren, maleta txiki batekin alde egin genuen. Gainera, hori gutxi balitz, Karrantzara heltzen ari ginenean trena metrailatu zuten eta «¡Fuera! ¡Fuera!» oihukatu ziguten. Trenetik ihes egin genuen, eta maletak bertan geratu ziren”. “Egun batean dena galdu genuen, lurrarekin eta zeruarekin geratu ginen”.\nKarrantzara heltzean udalak geltokiaren ondoan zegoen etxetxo bat utzi zien. Etxearen atzean zubi bat zegoen, zubi hura igarota hegazkinak igarotzen zirenean familiaren babeslekua zen zuhaitz bat zegoen.\n“Bueltatu ginenean ez genuen ezer ezagutu. Zubia uholde batek bota zuela esan ziguten. Gure etxea ez genuen aurkitu, ziurrenik bonbek lehertu zuten.” Josefi Otaduy\n“Oso maiz etortzen ziren hegazkinak, eta gu hara igotzen ginen beti, oso leku segurua baitzen. Egun batean etxetik korrika irten ginen denok zuhaitzera igotzeko asmoz, eta konturatu ginen Jesús txikitxoa komunean geratu zela. Anaiaren bila presaka igo nintzen eta zubira joan ginen denok, handik zuhaitzera igotzeko. Heldu ginenean zubia jendez beteta zegoen, eta beste leku batera joan behar izan genuen. Beste jende askorekin tunel batean sartu ginen gaua pasatzera. Egunsentian, etxera bidean ikusi genuen metrailak zuhaitza erditik zatitu zuela”.\nNazionalek gero eta indar handiagoa zuten eta errepublikanoak ahul samar zeuden, ezin zuten lehiatu nazionalek zeukaten artilleriarekin. Umeen artean oso arrunta zen makiltxo bat jartzea haginen artean bonbak eztanda egin baino lehen. “Beti generaman makiltxo bat poltsikoan, badaezpada. Egoera jasanezina zen, ihes egin beharra zegoen. Aguazil batek ohartarazi zigun gerragatik tren zerbitzua moztuko zutela eta Santanderrerako azken trena laster irtengo zela. Alde egiteko azken aukera zen”.\nEuskaditik ihes egindako jende kopurua oso altua zen. Autoritate kantabriarrak familiei ostatu emateko leku publikoak irekitzen hasi ziren. Otaduy-Maioz familia, esaterako, zinema batean sartu ahal izan zen. Ez zegoen denentzako beste janari, goseteak izugarriak ziren.\nEspainiatik Frantziara itsasontziz egiten ziren ibilbideen mapa. Iturria: Asociación de hijos y nietos del exilio republicano\nSantanderren, Eusko Jaurlaritzak antolatutako dependentzietan, gudarostean seniderik zuten familiek abantailak zituzten. Horretaz baliatu zen Aurelia Maioz bere 5 seme-alabekin Frantziara joateko. Hilario eta José Otaduy Aurrera Beti batailoan ari ziren, eta horri esker lortu zuten Bordelera zihoan itsasontzi batean sei leku lortzea. Itsasontziak Ribadesellas-en itsasoratzen zirenez familiak Asturiasera beste tren bat hartu behar izan zuen.\n“Denbora gehiegi generaman jan gabe. Gure ondoan norbaitek jaten bazuen, amak begiak estaltzen zizkigun ez ikusteko. Trenean zegoen emakume batek, hori ikusi eta gero, algarrobo-leka bana eman zigun. Zaldietarako janaria zela esan zigun, baina asko elikatzen zuela. Guk jan genuen”.\nIhesean zihoazen bidaiariak merkantzia-itsasontzien sotoetan joaten ziren. Bidaiari gehienak gudariak (zaurituak) edo haien familiak ziren. Bertan ere, janaria oso eskasa zen eta jendea gaixotzen hasi zen. “Esne kondentsatu botila bat eman ziguten sei pertsonentzako. Koilarakadaka jaten genuen, gutxinaka-gutxinaka”.\nNazionalek itsasontzi horiek askotan erasotzen zituzten. Josefik kontatzen digu nola ‘Cervera’ itsasontzia eurena eraisten saiatu zen. “Nazionalen itsasontzi bat zen eta bost kanoikada bota zigun, baina ez zigun eman. Ez dakit soilik ikaratzeko zen ala ez, baina gu bizirik atera ginen”.\nEusko Jaurlaritzak Bordelen zuen ordezkaritzak Frantziako portuetara iristen ziren errefuxiatuei lo egiteko lekuak egokitu, janaria eman eta moneta-trukean laguntza ahalbidetzen zien. Zauritu eta gaixoentzako ere bazeuden medikuak. Guztia oso ondo antolatua zegoen, itsasontziz zein trenez iristen ziren guztien zerrenda bat jarraitzen zen. “Madame Otaduy” eta haren seme-alabak Talencera ( Bordele) iritsi ziren, beste errefuxiatu askorekin batera. Bertan, barrakoietan antolatu zituzten, eta jateko paella eta makarroiak eman zizkieten, besteak beste.\n“Bilbora bueltatuz gero kartzelara eraman edo denak hilko gaituzte”\nDenboraldi baten ondoren Eusko Jaurlaritzak batzar bat antolatu zuen. Batzarrean bi aukera eman zizkieten errefuxiatuei: Frankoren Espainiara edo Espainia errepublikanora itzultzea. Otaduy Maioz familiak ez zuen nazionalen Espainiara itzuli nahi. Ez zuten familiaren berririk, nazionalen kontra borroka egitera joan zirela baino ez zekiten. “Bilbora bueltatuz gero kartzelara eraman edo denak erailko gaituzte…”. Esan zuen anai-arrabetako batek, beraz, Espainia errepublikazalera joatea erabaki zuten, Kataluniara.\nTalence utzi eta Kataluniarako trena hartu zuten. Guardiola de Berga izeneko herri batera heldu ziren beste hiru familiarekin batera. Herriko udalak erbestera ihes egin zuen apaiz baten etxea utzi zien. Guardiola de Bergan egun batzuk igaro ondoren, La Puda de Montserratera joan ziren.\nLa Puda de Montserrat bainuetxea. Iturria: La Vanguardia\nLa Puda de Montserrat luxuzko bainuetxe garrantzitsu bat zen. Gerra Zibilean ehundaka errefuxiatu bildu ziren bertan. 1936ko azaroan 300 pertsonak ihes egin zuten bertara eta 1938rako 800 errefuxiatu elkartu ziren bainuetxean. Jende pila hura antolatzeko eta denentzako janaria lortzeko Esparreguera eta Olesako udalen eta Kataluniako Generalitatearen arteko elkarlana beharrezkoa izan zen.\n1938-1939 bitartean nazionalak Kataluniara iritsi ziren, Mussolinik Italiatik bidalitako Corpo Truppe Volontarie soldadu taldearekin batera. Nazionalek tren konexioak moztu zituzten. La Puda de Montserraten errefuxiatutako pertsona asko lehen trenak igarotzen ziren tuneletan ezkutatu ziren. Tuneletan berotzeko sua egiten zuten eta noizean behin norbait herrira jaisten zen patata batzuk hartzera.\n“Patata gutxi batzuk baino ez genituen jaten”.\n“Egun batean amarekin La Puda de Montserrat bainuetxera jaitsi nintzen gure gelan geneukan su-ontzi baten bila. Su-ontzia hartu genuen eta tunelera bueltatzen hasi ginen. Bidean, bat-batean, “clon” entzun genuen. Tiro bat bota ziguten! Ez genekien nondik zetorren, ez genuen ezer ikusi. Zorionez ez gintuen gu ukitu. Inoiz ez dugu jakingo tiro horren helburua zein izan zen. Gauza horiek egitea ere… zein asmorekin…”.\nTunel de l’Angel, Tren Cremallera. La Puda de Montserrat inguruko tunela. Iturria: todocoleccion.net\nTunelean ezkutatu zeudela, italiarrak errepidetik heldu ziren gerrarako munizioa zeramaten zenbait mandorekin, baina errepidea bainuetxean bukatzen zen eta ezin zezaketen jarraitu. Tuneletik errefuxiatuek italiarren oihuak entzuten zituzten “bidea bukatzen da, hemendik ezin da jarraitu!”. Tunelean zeuden gutxi batzuk errepidera gerturatu ziren zer gertatzen zen ikusteko, zuhaixka artean zkutaturik soldadu italiarrek buelta ematen zutela ikusi uten. Italiarrak joan ondoren herrira jaitsi ziren.\nEgun batean ama administraziotik deitu zuten. Oso gutxitan deitzen zuten zer ote zen galdetzen genuen… Gurutze Gorrikoek paper bat eman zioten amari, paperean irakur zitekeen: ‘Gu denok ondo, zuen berrien zain. Pedro Otadyu Ibarguren’. Aitaren mezu bat zen. Bilbotik ihesi irten ginenetik ez genuen gure familiaren berri izan. Une batez, emozioa, urduritasuna eta poztasuna nagusitu ziren, herri guztia kalera atera zen zartagin eta kazolekin. Amari papera marko batean jarri zioten eta egunero otoitz egin ondoren aitaren hitzak irakurtzen genituen. Josefi Otaduy\nMezua heldu eta denbora gutxira Aurelia oso gaixorik jarri zen. Seme-alabek ama La Puda de Montserratetik Esparreguerara karro batean etzanda eraman zuten medikuak ikus zezan (La Puda de Montserrat eta Esparreguera artean 7 km daude). Esparregueran medikuak sendagaiak eman eta paper bat idatzi zuen esanez emakume hura oso gaixorik zegoela eta familia hari etxera itzultzen lagundu behar zitzaiola.\nMedikuaren paperari esker, Tarregara heldu ziren. Herri hartan kalean lo egin behar izan zuten. Gau hartan militarizatuta zeuden mutil gazte batzuk ezagutu zituzten. Oso jatorrak ziren, gazteetako batek Aurelia intendentziara eraman zuen jateko zerbait eman ziezaioten. Soldadu haiei esker Bilbora bueltatu ziren arte jatea lortu zuten: sardina latak, butifarra eta opilak.\nKataluniako herrixkatik Zaragozako tren geltokira joan ziren soldaduekin. Aureliak gaixorik jarraitzen zuen eta furgonetaren aurrean eraman zuten. 5 seme-alabek furgoneten atzeko partean egin zuten bidaia.\n“Noizean behin soldaduek lurrera botatzeko esan eta haien arropekin estaltzen gintuzten, ez dakit zergatik izango zen (…) Ez genekien zer bandotakoak ziren, baina gurekin oso jatorrak izan ziren eta izugarri lagundu gintuzten”.\nZaragozatik Bilbora heldu zirenean, poliziak errefuxiatu denak geltokiko izkina batean bildu zituen familia kideak haien bila joan arte. Aurelia Agustin Arizti suhiarekin kontaktuan jarri zen bere familiaren bila gerturatu zen gizon baten laguntzari esker. Agustin Arizti gerra garaian enpresari garrantzitsua izan zenez, nazionalen artean izen ona lortu zuen, eta horri esker erraz lortu zuen familia tren geltokotik etxera eramatea.\n“Lurrarekin eta zeruarekin geratu ginen, den-dena galdu genuen”\n“Agustini esker familia guztia elkartu ginen. Baina ez ginen gure Arrikibar plazako etxera inoiz bueltatu. Gerraren ondoren lurrarekin eta zeruarekin geratu ginen; den-dena galdu genuen”.\nJose ia ezin izan zen familiarekin elkartu, El Duesoko espetxera eraman baitzuten. El Duesoko espetxeak Gerra Zibilean eta frankismo garaian paper oso garrantzitsua izan zuen; bertan espetxeratu zituzten politikoak, militarrak, pertsonaia publikoak…\nKartzelara heldu zenean “Etor dadila Jose Otaduy” deitu zuten soldadu frankistek. Kartzela hartan beste Jose Otaduy bat ere bazegoen, Pedro Otaduyren lehengusua, euskal nazionalisten artean ospe handia eta izen ona zuena. Gizon hark Jose Otaduy Maiozi geldi geratzeko esan zion, ez zutela bera deitzen. Jose gazteak esandakoari jaramon egin eta bertan geratu zen. Jose Otaduy nagusiaren berri gehiago ez zuen izan. El Dueson egun batzuk igaro ondoren konturatu zen soldaduek deitzen zituzten gizonak ez zirela gehiago bueltatzen, hil egiten zituzten. Frogatu da guztira 2.500-3.000 pertsona artean hil zituztela El Dueson.\nBilbon familiako kide denak elkartu ziren. Pedro Otaduyk, aitak, lana topatu zuen Durangon eta familia osoa bertara joan zen bizitzera. Gerra ondorengo urteak oso gogorrak izan ziren, lurra eta zerua, besterik ez zuten.\nEduki hau Prentsa idatziaren sorkuntza eta ekoizpena ikasgairako sortu da 2020/2021 ikastaroan zehar.\n2019ko otsailak 20 Mireia Galarza Bagara Comments Off on Bat gehiago eta bat gutxiago


MGEP GMHZ Fabrikazio Diseinuko 2 mailako ikasleek Injektora egiteko erronka burutu dute | Mondragon formación profesional\n.-(e)k idatzia\t 2020-10-30 0\nFabrikazio Mekanikoko Diseinuko 2. Maila hasteko, erronka bat burutu dugu . 3 asteko iraupenarekin, eta astean 2 egun oso, erronka landu da. Guztira 36 ordu erabili dituzte ikasleak planteatutako lana aurrera eramateko.\nKasu honetan ikasleei planteatu genien erronka hurrengoa zen:\n1. mailan Precious Plastic mugimenduarekin lanean hasi ginen plastiko birrintzaile bat diseinatuz. Aurten birrintzailetik ateratako materiala ber-erabiltzeko asmoz, plastikoa injektatzeko injektora bat eta pieza batzuk injektatzeko moldeak diseinatu behar zituzten.\nDiseinua aurrera eramateko, Dassault Systemes-en 3DExperience lainoko CAD-CAE-CAM plataforman dagoen Catia softwarea erabili dute zerotik hasita.\nLehenengo moldeen diseinua egin dute ikasleek beraiek aukeratutako pieza batetik abiatuta. Ondoren moldea 3D inpresio bitartez fabrikatu da.\nInjektoraren diseinua egiteko, Precious Plastic web orriko makinen planoetan oinarritu dira.\nInjektora fabrikatu ordez, iazko ikasleek fabrikatutakoak erabili dituzte injekzioak egiteko.\nPlastikoa injektatu ordez, moldeak 3D inpresio bitartez lortu direnez, argizaria injektatu dute. Horretarako moldeak talko hautsarekin ondo igurtzi dituzte.\nAmaitzeko, ikasleek poster baten bitartez, Erronkako aurkezpenak egin dituzte. Talde batek bideoa ere egin du:\nArgizarizko Injektorea | MGEP | Fabrikazio Mekanikoko Diseinua\nPiezak desmoldeatzeko arazoak izan zituzten ikasleek, gainera, piezak defektu pilla batekin atera ziren. Honek hausnarketa sakon bat egiteko balio izan digu denoi.\nEmaitza honekin denok oso gustura gelditu gara, batez ere irakasle taldea, Catiarekin izugarrizko abilezia hartu dutelako 4 egunetan eta aurrera begira kurtsoko modulu desberdinetan landuko diren gaietarako sarrera ezinhobea izan delako.\nKategoriak eginez ikasierronkaFabrikazio Mekanikoko DiseinuaGoi Mailako Heziketa Zikloak


Hargicourt (Aisne) - Wikipedia, entziklopedia askea.\nBellicourt, Bony, Villeret, Hesbécourt, Ronssoy eta Templeux-le-Guérard\n309 (%51.2) 289 (%47.8)\nHargicourt Frantziako udalerri bat da Aisne departamenduan dagoena, Frantzia Garaia eskualdean. 2013an 583 biztanle zituen.\n2007an udalerrian erroldatutako biztanleak 537 ziren. Familiak 208 ziren, horien artean 40 pertsona bakarrekoak ziren (12 bakarrik bizi ziren gizonak eta 28 bakarrik bizi ziren emakumeak), 76 seme-alabarik gabeko familiak ziren, 84 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.\n2007an 238 etxebizitza zeuden, 210 familiaren etxebizitza nagusia ziren, 12 bigarren erresidentzia ziren eta 16 hutsik zeuden. 237 etxeak ziren eta 1apartamentu bat zen. 210 etxebizitza nagusietatik 168 bere jabearen bizilekua ziren, 34 alokairuan okupaturik zeuden eta 8 doan lagata zeuden; 1ek gela bat zuen, 4 etxek bi zituzten, 25 etxek hiru zituzten, 45 etxek lau zituzten eta 135 etxek bost zituzten. 157 etxek euren parking plaza propioa zuten azpian. 102 etxetan ibilgailu bat zegoen eta 87 etxetan bat baino gehiago zituzten.\n2007an lan egiteko adina zuten pertsonak 354 ziren, horien artean 249 aktiboak ziren eta 105 inaktiboak ziren. 249 pertsona aktiboetatik 217 lanean zeuden (121 gizon eta 96 emakume) eta 32 langabezian zeuden (14 gizon eta 18 emakume). 105 pertsona inaktiboetatik 32 erretiraturik zeuden, 28 ikasten zeuden eta 45 "bestelako inaktibo" gisa sailkaturik zeuden.\n2009an Hargicourt udalerrian 214 unitate fiskal zeuden, 565 pertsonek osaturik. Pertsona bakoitzeko diru-sarrera fiskalaren mediana urteko 17.002 euro zen.\n2007an zeuden 12 komertzioetatik, 2 bestelako produktu industrialen fabrikazioko enpresak ziren, 3 eraikuntza enpresak ziren, 1 ibilgailuen saltze eta konpontze enpresa zen, 2 garraio enpresak ziren, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 posta bulegoa zen, 1 funeraria, 1 iturgina eta 2 argiketariak.\n2000. urtean Hargicourt udalerrian 8 nekazaritza-ustiategi zeuden.\nVilleret (1,6 km)\nTempleux-le-Guérard (2,1 km)\nRonssoy (2,5 km)\nBellicourt (3,9 km)\nHesbécourt (4,0 km)\nBony (4,2 km)\nLe Verguier (4,3 km)\nJeancourt (4,8 km)\nHervilly (5,4 km)\nNauroy (5,6 km)\nÉpehy (5,7 km)\nVillers-Faucon (5,9 km)\nMultimedia: Hargicourt (Aisne)